12. ฐานะทางการเงินและผลการดำเนินงาน

12.1 สรุปรายงานผู้สอบบัญชีรับอนุญาตสำหรับงบการเงินปี 2547 และ 2548

สำนักงานดีลอยท์ ทู้ช โธมัทสุ ไชยยศ
ซึ่งเป็นผู้สอบบัญชีรับอนุญาตของบริษัทได้จัดทำรายงานผู้สอบบัญชีรับอนุญาตเสนอผู้ถือหุ้นและคณะกรรมการบริษัท
บัตรกรุงไทย จำกัด (มหาชน) ระบุว่าได้ตรวจสอบงบดุลเฉพาะของบริษัท ณ วันที่ 31 ธันวาคม
2548 งบกำไรขาดทุนรวมของบริษัท บัตรกรุงไทย จำกัด (มหาชน) และบริษัทย่อย
และงบกำไรขาดทุนเฉพาะ
งบแสดงการเปลี่ยนแปลงส่วนของผู้ถือหุ้นและงบกระแสเงินสดเฉพาะของบริษัทสำหรับปีสิ้นสุดวันเดียวกัน
ซึ่งผู้บริหารของบริษัทเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนผู้สอบบัญชีรับอนุญาตเป็นผู้รับผิดชอบในการแสดงความเห็นต่องบการเงินดังกล่าว
จากผลการตรวจสอบของผู้สอบบัญชีรับอนุญาต
งบการเงินรวมและงบการเงินเฉพาะของบริษัทสำหรับปีสิ้นสุดวันที่ 31 ธันวาคม 2547
ที่แสดงเปรียบเทียบ ตรวจสอบโดยผู้สอบบัญชีอื่น ซึ่งแสดงความเห็นอย่างไม่มีเงื่อนไข
ตามรายงานลงวันที่ 21 มกราคม 2548
โดยมีวรรคอธิบายเรื่องการเปลี่ยนแปลงประมาณการทางบัญชีเกี่ยวกับค่าเผื่อหนี้สงสัยจะสูญ

ผู้สอบบัญชีรับอนุญาตได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ผู้สอบบัญชีรับอนุญาตต้องวางแผนและปฏิบัติงานตรวจสอบ
เพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ผู้สอบบัญชีรับอนุญาตเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของผู้สอบบัญชีรับอนุญาต
และเห็นว่างบการเงินข้างต้นแสดงฐานะการเงิน ผลการดำเนินงาน
และกระแสเงินสดของบริษัทโดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิใช่เป็นการแสดงความเห็นอย่างมีเงื่อนไข บริษัทไม่ได้จัดทำงบดุลรวม ณ วันที่ 31 ธันวาคม
2548
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกัน
เนื่องจากบริษัทย่อยได้เลิกกิจการเมื่อวันที่ 10 สิงหาคม 2548

12.2 งบการเงินของบริษัท ปี 2546-2548

บริษัท บัตรกรุงไทย จำกัด (มหาชน)

งบดุล

สำหรับปี 2546 – 2547 ตรวจสอบโดย บริษัท เคพีเอ็มจี ภูมิไชย สอบบัญชี จำกัด

สำหรับปี 2548 ตรวจสอบโดยสำนักงานดีลอยท์ ทู้ช โธมัทสุ ไชยยศ

  -------------------------------------- --------------- -------- ----------- -------- ------------- -------- --------------- --------
  หน่วย : ล้านบาท                          งบการเงินเฉพาะ                                 งบการเงินรวม            งบการเงินเฉพาะ   

                                         ปี 2546          %        ปี 2547      %        ปี 2547        %        ปี 2548          %

  สินทรัพย์                                                                                                                       

  สินทรัพย์หมุนเวียน                                                                                                                

  เงินสดและเงินฝากธนาคาร                   225.04          1.6%     463.32      2.0%     465.13        2.0%     446.80          1.5%

  ลูกหนี้บัตรเครดิต - สุทธิ                     11,173.33       78.4%    15,319.12   67.4%    15,319.12     67.4%    19,493.61       65.9%

  ลูกหนี้ธนวัฏบัตรเครดิต - สุทธิ                 824.58          5.8%     770.05      3.4%     770.05        3.4%     707.94          2.4%

  ลูกหนี้สินเชื่อบุคคล - สุทธิ                    1,074.76        7.5%     3,451.97    15.2%    3,451.97      15.2%    3,704.57        12.5%

  ลูกหนี้สินเชื่อเจ้าของกิจการ - สุทธิ             -               0.0%     1,867.79    8.2%     1,867.79      8.2%     3,975.26        13.4%

  ลูกหนี้สินเชื่ออื่นๆ - สุทธิ                     -               0.0%     -           0.0%     0.11          0.0%     -               0.0%

  ลูกหนี้ค่าบริหารงาน                         5.00            0.0%     12.10       0.1%     12.10         0.1%     3.96            0.0%

  ลูกหนี้สถาบันการเงินที่เกี่ยวข้องกัน              220.44          1.5%     -           0.0%     -             0.0%     -               0.0%

  สินทรัพย์หมุนเวียนอื่น                        303.72          2.1%     436.28      1.9%     436.33        1.9%     733.01          2.5%

  รวมสินทรัพย์หมุนเวียน                       13,957.76       97.9%    22,320.63   98.2%    22,322.60     98.2%    29,065.14       98.2%

  สินทรัพย์ไม่หมุนเวียน                                                                                                              

  เงินลงทุนในบริษัทย่อยและร่วม-ตามวิธีส่วนได้เสีย   -               0.0%     3.53        0.0%     2.78          0.0%     -               0.0%

  เงินลงทุนระยะยาวอื่น-สุทธิ                   19.75           0.1%     41.60       0.2%     41.80         0.2%     21.11           0.1%

  ส่วนปรับปรุงสำนักงานเช่าและอุปกรณ์ - สุทธิ      224.42          1.6%     294.48      1.3%     294.48        1.3%     416.71          1.4%

  คอมพิวเตอร์ซอฟท์แวร์ - สุทธิ                 10.78           0.1%     53.29       0.2%     53.29         0.2%     68.76           0.2%

  สินทรัพย์ไม่หมุนเวียนอื่น                      43.41           0.3%     24.57       0.1%     24.59         0.1%     29.52           0.1%

  รวมสินทรัพย์ไม่หมุนเวียน                     298.36          2.1%     417.47      1.8%     416.93        1.8%     536.10          1.8%

  รวมสินทรัพย์                              14,256.12       100.0%   22,738.10   100.0%   22,739.53     100.0%   29,601.24       100.0%
  -------------------------------------- --------------- -------- ----------- -------- ------------- -------- --------------- --------

บริษัท บัตรกรุงไทย จำกัด (มหาชน)

งบดุล

สำหรับปี 2546-2547 ตรวจสอบโดย บริษัท เคพีเอ็มจี ภูมิไชย สอบบัญชี จำกัด

สำหรับปี 2548 ตรวจสอบโดยสำนักงานดีลอยท์ ทู้ช โธมัทสุ ไชยยศ

  ------------------------------------------- --------------- ------- ----------- ------- ------------- ------- --------------- -------
  หน่วย : ล้านบาท                               งบการเงินเฉพาะ                               งบการเงินรวม           งบการเงินเฉพาะ   

                                              ปี 2546          %       ปี 2547      %       ปี 2547        %       ปี 2548          %

  หนี้สินและส่วนของผู้ถือหุ้น                                                                                                            

  หนี้สินหมุนเวียน                                                                                                                   

  เงินกู้ยืมระยะสั้นและตั๋วสัญญาใช้เงิน                  2,916.05        20.5%   6,698.33    29.5%   6,698.33      29.5%   5,986.59        20.2%

  เงินกู้ยืมระยะยาวส่วนที่ถึงกำหนดชำระภายในหนึ่งปี       -               0.0%    1,053.03    4.6%    1,053.03      4.6%    146.32          0.5%

  เจ้าหนี้                                       121.41          0.9%    75.35       0.3%    75.67         0.3%    144.50          0.5%

  เจ้าหนี้สถาบันการเงินที่เกี่ยวข้อง                    12.77           0.1%    286.44      1.3%    286.24        1.3%    362.23          1.2%

  ดอกเบี้ยค้างจ่าย                                32.14           0.2%    73.66       0.3%    73.66         0.3%    147.34          0.5%

  ภาษีเงินได้ค้างจ่าย                              87.05           0.6%    138.28      0.6%    138.28        0.6%    196.33          0.7%

  หนี้สินตามสัญญาเช่าการเงินครบกำหนดชำระภายในหนึ่งปี   -               0.0%    2.15        0.0%    2.15          0.0%    1.91            0.0%

  ส่วนของหุ้นกู้ที่ถึงกำหนดชำระภายในหนึ่งปี              -               0.0%    -           0.0%    -             0.0%    5,000.00        16.9%

  ค่าใช้จ่ายค้างจ่าย                               60.56           0.4%    135.61      0.6%    135.85        0.6%    225.06          0.8%

  หนี้สินหมุนเวียนอื่น                               153.32          1.1%    256.56      1.1%    256.91        1.1%    255.03          0.9%

  รวมหนี้สินหมุนเวียน                              3,383.30        23.7%   8,719.43    38.3%   8,720.12      38.3%   12,465.31       42.1%

  หนี้สินไม่หมุนเวียน                                                                                                                 

  เงินกู้ยืมระยะยาวจากสถาบันการเงิน                 1,028.99        7.2%    241.54      1.1%    241.54        1.1%    506.00          1.7%

  หนี้สินตามสัญญาเช่าการเงิน - สุทธิ                  -               0.0%    2.85        0.0%    2.85          0.0%    0.94            0.0%

  หุ้นกู้                                         5,000.00        35.1%   8,500.00    37.4%   8,500.00      37.4%   11,000.00       37.2%

  รวมหนี้สินไม่หมุนเวียน                            6,028.99        42.3%   8,744.39    38.5%   8,744.39      38.5%   11,506.94       38.9%

  รวมหนี้สิน                                     9,412.29        66.0%   17,463.82   76.8%   17,464.52     76.8%   23,972.25       81.0%
  ------------------------------------------- --------------- ------- ----------- ------- ------------- ------- --------------- -------

บริษัท บัตรกรุงไทย จำกัด (มหาชน)

งบดุล

สำหรับปี 2546-2547 ตรวจสอบโดย บริษัท เคพีเอ็มจี ภูมิไชย สอบบัญชี จำกัด

สำหรับปี 2548 ตรวจสอบโดยสำนักงานดีลอยท์ ทู้ช โธมัทสุ ไชยยศ

  --------------------------- --------------- -------- ----------- -------- ------------- -------- --------------- --------
  หน่วย : ล้านบาท               งบการเงินเฉพาะ                                 งบการเงินรวม            งบการเงินเฉพาะ   

                              ปี 2546          %        ปี 2547      %        ปี 2547        %        ปี 2548          %

  ส่วนของผู้ถือหุ้น                                                                                                      

  หุ้นสามัญ 258,016,200หุ้น        2,580.16        18.1%    2,580.16    11.3%    2,580.16      11.3%    2,580.16        8.7%
  มูลค่าหุ้นละ10 บาท                                                                                                   

  ทุนที่ออกและชำระแล้ว                                                                                                 

  หุ้นสามัญ 250,000,000 หุ้น       2,500.00        17.5%    -           0.0%     -             0.0%     -               0.0%
  ชำระเต็มมูลค่าแล้ว                                                                                                   

  หุ้นสามัญ 253,525,144 หุ้น       -               0.0%     2,535.25    11.1%    2,535.25      11.1%    -               0.0%
  ชำระเต็มมูลค่าแล้ว                                                                                                   

  หุ้นสามัญ 256,675,537 หุ้น       -               0.0%     -           0.0%     -             0.0%     2,566.76        8.7%
  ชำระเต็มมูลค่าแล้ว                                                                                                   

  ส่วนเกินมูลค่าหุ้นสามัญ - สุทธิ      1,890.36        13.3%    1,891.01    8.3%     1,891.01      8.3%     1,891.59        6.4%

  เงินรับล่วงหน้าค่าจองซื้อหุ้นเพิ่มทุน   -               0.0%     -           0.0%     -             0.0%     3.17            0.01%

  กำไรสะสม                                                                                                         

  จัดสรรเป็นสำรองตามกฎหมาย      25.70           0.2%     54.30       0.2%     54.30         0.2%     87.00           0.3%

  ยังไม่ได้จัดสรร                 427.78          3.0%     793.72      3.5%     793.72        3.5%     1,080.47        3.7%

  รวมส่วนของผู้ถือหุ้นบริษัทใหญ่       4,843.83        34.0%    5,274.29    23.2%    5,274.29      23.2%    5,628.99        19.0%

  ส่วนของผู้ถือหุ้นส่วนน้อย           -               0.0%     -           0.0%     0.73          0.0%     -               0.0%

  รวมส่วนของผู้ถือหุ้น              4,843.83        34.0%    5,274.29    23.2%    5,275.01      23.2%    5,628.99        19.0%

  รวมหนี้สินและส่วนของผู้ถือหุ้น       14,256.13       100.0%   22,738.10   100.0%   22,739.53     100.0%   29,601.24       100.0%
  --------------------------- --------------- -------- ----------- -------- ------------- -------- --------------- --------

บริษัท บัตรกรุงไทย จำกัด (มหาชน)

งบกำไรขาดทุน

สำหรับปี 2547 ตรวจสอบโดย บริษัท เคพีเอ็มจี ภูมิไชย สอบบัญชี จำกัด

สำหรับปี 2548 ตรวจสอบโดยสำนักงานดีลอยท์ ทู้ช โธมัทสุ ไชยยศ

  ------------------------------------------ ------------- -------- ---------- --------
  หน่วย : ล้านบาท                              งบการเงินรวม                       

                                             ปี 2547        %        ปี 2548     %

  รายได้                                                                        

  รายได้จากการบริหารงาน                        15.23         0.4%     20.86      0.4%

  รายได้ค่าธรรมเนียม                            1,713.85      41.5%    2,280.44   38.7%

  รายได้ดอกเบี้ยจากลูกหนี้บัตรเครดิต                 1,610.30      39.0%    2,211.43   37.5%

  รายได้ดอกเบี้ยจากลูกหนี้ธนวัฎบัตรเครดิต             126.20        3.1%     119.52     2.0%

  รายได้ดอกเบี้ยจากลูกหนี้สินเชื่อบุคคล                453.10        11.0%    537.19     9.1%

  รายได้ดอกเบี้ยจากลูกหนี้สินเชื่อเจ้าของกิจการ         46.47         1.1%     488.11     8.3%

  หนี้สูญได้รับคืน                                 133.81        3.2%     153.29     2.6%

  รายได้อื่น                                    26.78         0.6%     77.93      1.3%

  ส่วนแบ่ง(กำไร)ขาดทุนจากเงินลงทุนตามวิธีส่วนได้เสีย   -             0.0%     1.57       0.0%

  รวมรายได้                                   4,125.75      100.0%   5,890.33   100.0%

  ค่าใช้จ่าย                                                                      

  ค่าใช้จ่ายในการขายและบริหาร                    2,316.24      56.1%    3,266.93   55.5%

  หนี้สูญและหนี้สงสัยจะสูญ-บัตรเครดิต                 380.23        9.2%     479.34     8.1%

  หนี้สูญและหนี้สงสัยจะสูญ-ธนวัฎบัตรเครดิต             16.86         0.4%     21.41      0.4%

  หนี้สูญและหนี้สงสัยจะสูญ-สินเชื่อบุคคล                209.88        5.1%     351.03     6.0%

  หนี้สูญและหนี้สงสัยจะสูญ-สินเชื่อเจ้าของกิจการ         19.00         0.5%     75.84      1.3%

  ส่วนแบ่ง(กำไร)ขาดทุนจากเงินลงทุนตามวิธีส่วนได้เสีย   -             0.0%     -          0.0%

  รวมค่าใช้จ่าย                                 2,941.92      71.3%    4,194.56   71.2%

  กำไรก่อนดอกเบี้ยจ่ายและภาษีเงินได้                1,183.82      28.7%    1,695.77   28.8%

  ดอกเบี้ยจ่าย                                  332.05        8.0%     671.20     11.4%

  ภาษีเงินได้                                   283.95        6.9%     372.51     6.3%

  ขาดทุนสุทธิส่วนที่เป็นของผู้ถือหุ้นส่วนน้อย              1.72          0.0%     0.64       0.0%

  กำไรสุทธิ                                    569.55        13.8%    652.70     11.1%

  กำไรต่อหุ้น                                   2.26                   2.55       
  ------------------------------------------ ------------- -------- ---------- --------

บริษัท บัตรกรุงไทย จำกัด (มหาชน)

งบกำไรขาดทุน

สำหรับปี 2546 - 2547 ตรวจสอบโดย บริษัท เคพีเอ็มจี ภูมิไชย สอบบัญชี จำกัด

สำหรับปี 2548 ตรวจสอบโดยสำนักงานดีลอยท์ ทู้ช โธมัทสุ ไชยยศ

  ------------------------------------------ --------------- -------- ---------- -------- ---------- --------
  หน่วย : ล้านบาท                              งบการเงินเฉพาะ                                           

                                             ปี 2546          %        ปี 2547     %        ปี 2548     %

  รายได้                                                                                              

  รายได้จากการบริหารงาน                        10.43           0.4%     15.23      0.4%     20.31      0.3%

  รายได้ค่าธรรมเนียม                            1,124.59        43.1%    1,713.30   41.5%    2,273.46   38.6%

  รายได้ดอกเบี้ยจากลูกหนี้บัตรเครดิต                 1,194.66        45.8%    1,610.30   39.0%    2,211.43   37.6%

  รายได้ดอกเบี้ยจากลูกหนี้ธนวัฎบัตรเครดิต             134.86          5.2%     126.20     3.1%     119.52     2.0%

  รายได้ดอกเบี้ยจากลูกหนี้สินเชื่อบุคคล                10.27           0.4%     453.10     11.0%    537.19     9.1%

  รายได้ดอกเบี้ยจากลูกหนี้สินเชื่อเจ้าของกิจการ         -               0.0%     46.47      1.1%     488.11     8.3%

  หนี้สูญได้รับคืน                                 114.98          4.4%     133.81     3.2%     153.29     2.6%

  รายได้อื่น                                    17.58           0.7%     26.77      0.6%     78.81      1.3%

  ส่วนแบ่ง(กำไร)ขาดทุนจากเงินลงทุนตามวิธีส่วนได้เสีย   -               0.0%     -          0.0%     0.91       0.0%

  รวมรายได้                                   2,607.36        100.0%   4,125.18   100.0%   5,883.02   100.0%

  ค่าใช้จ่าย                                                                                            

  ค่าใช้จ่ายในการขายและบริหาร                    1,553.93        59.6%    2,312.16   56.0%    3,258.98   55.4%

  หนี้สูญและหนี้สงสัยจะสูญ-บัตรเครดิต                 272.17          10.4%    380.23     9.2%     479.34     8.1%

  หนี้สูญและหนี้สงสัยจะสูญ-ธนวัฎบัตรเครดิต             24.26           0.9%     16.86      0.4%     21.41      0.4%

  หนี้สูญและหนี้สงสัยจะสูญ-สินเชื่อบุคคล                21.95           0.8%     209.88     5.1%     351.03     6.0%

  หนี้สูญและหนี้สงสัยจะสูญ-สินเชื่อเจ้าของกิจการ         -               0.0%     19.00      0.5%     75.84      1.3%

  ส่วนแบ่ง(กำไร)ขาดทุนจากเงินลงทุนตามวิธีส่วนได้เสีย   -               0.0%     1.52       0.0%     -          0.0%

  รวมค่าใช้จ่าย                                 1,872.31        71.8%    2,939.64   71.3%    4,186.61   71.2%

  กำไรก่อนดอกเบี้ยจ่ายและภาษีเงินได้                735.04          28.2%    1,185.55   28.7%    1,696.40   28.8%

  ดอกเบี้ยจ่าย                                  228.05          8.7%     332.05     8.0%     671.20     11.4%

  ภาษีเงินได้                                   154.14          5.9%     283.95     6.9%     372.51     6.3%

  ขาดทุนสุทธิส่วนที่เป็นของผู้ถือหุ้นส่วนน้อย              -               0.0%     -          0.0%     -          0.0%

  กำไรสุทธิ                                    352.86          13.5%    569.55     13.8%    652.70     11.1%

  กำไรต่อหุ้น                                   3.02                     2.26                2.55       
  ------------------------------------------ --------------- -------- ---------- -------- ---------- --------

บริษัท บัตรกรุงไทย จำกัด (มหาชน)

งบกระแสเงินสด

สำหรับปี 2546 - 2547 ตรวจสอบโดย บริษัท เคพีเอ็มจี ภูมิไชย สอบบัญชี จำกัด

สำหรับปี 2548 ตรวจสอบโดยสำนักงานดีลอยท์ ทู้ช โธมัทสุ ไชยยศ

  ------------------------------------------- --------------- ------------- ------------- ---------------
  หน่วย : พันบาท                                งบการเงินเฉพาะ                 งบการเงินรวม   งบการเงินเฉพาะ

                                              ปี 2546          ปี 2547        ปี 2547        ปี 2548

  กระแสเงินสดจากกิจกรรมดำเนินงาน                                                             

  กำไร (ขาดทุน) สุทธิ                            352,860         569,547       569,547       652,701

  รายการปรับกระทบกำไรสุทธิเป็นเงินสดรับ(จ่าย)                                                    
  จากกิจกรรมดำเนินงาน                                                                       

  ส่วนเกินมูลค่าเงินลงทุนในตราสารหนี้ตัดจำหน่าย         -               502           502           736

  ดอกเบี้ยจ่ายจากการตัดบัญชี                        (17,948)        57,937        57,937        5,908

  ค่าเสื่อมราคาและรายจ่ายตัดบัญชี                    31,667          62,942        62,942        99,281

  ค่าใช้จ่ายคะแนนสะสมแลกของรางวัล                 -               23,000        23,000        12,000

  ขาดทุนจากการจำหน่ายสินทรัพย์                     2,054           374           374           29

  กำไรจากการขายทรัพย์สิน                         (327)           -             -             -

  ขาดทุนจากการด้อยค่าของสินทรัพย์                   848             19,750        19,750        19,750

  หนี้สูญและหนี้สงสัยจะสูญ                           318,386         625,958       625,958       927,633

  ส่วนของผู้ถือหุ้นส่วนน้อย                           -               -             729           -

  ส่วนแบ่ง(กำไร)ขาดทุนจากเงินลงทุนตามวิธีส่วนได้เสีย    -               1,515         (276)         (906)

  กำไรจากการดำเนินงานก่อนการเปลี่ยนแปลงในสินทรัพย์   687,540         1,361,525     1,360,463     1,717,132
  และหนี้สินดำเนินงาน                                                                         

  สินทรัพย์ดำเนินงานลดลง (เพิ่มขึ้น)                                                              

  ลูกหนี้การค้า                                   (5,345,454)     (8,831,321)   (8,831,429)   (7,400,078)

  ลูกหนี้ค่าบริหารงานลดลง (เพิ่มขึ้น)                  2,000           (7,100)       (7,100)       8,145

  ลูกหนี้สถาบันการเงินที่เกี่ยวข้องกัน                   (220,437)       220,437       220,437       -

  สินทรัพย์หมุนเวียนอื่นลดลง (เพิ่มขึ้น)                 134,330         (132,554)     (132,611)     (296,728)

  สินทรัพย์ไม่หมุนเวียนอื่นลดลง (เพิ่มขึ้น)               (9,119)         18,834        18,814        (4,943)

  หนี้สินดำเนินงานเพิ่มขึ้น (ลดลง)                                                                

  เจ้าหนี้สถาบันการเงินและบริษัทที่เกี่ยวข้องกัน           (345,354)       273,676       273,468       75,782

  เจ้าหนี้การค้าเพิ่มขึ้น (ลดลง)                      89,085          (46,064)      (45,748)      69,146

  ดอกเบี้ยจ่ายค้างจ่ายเพิ่มขึ้น (ลดลง)                 22,916          41,528        41,528        73,677

  ภาษีเงินได้ค้างจ่าย                              35,823          51,231        51,231        58,047

  ค่าใช้จ่ายค้างจ่าย                                               75,043        75,281        77,457

  หนี้สินหมุนเวียนอื่นเพิ่มขึ้น (ลดลง)                   (34,028)        80,246        80,597        (1,534)

  เงินสดสุทธิ (ใช้ไปใน) ได้มาจากกิจกรรมดำเนินงาน     (4,982,698)     (6,894,519)   (6,895,067)   (5,623,898)
  ------------------------------------------- --------------- ------------- ------------- ---------------

บริษัท บัตรกรุงไทย จำกัด (มหาชน)

งบกระแสเงินสด

สำหรับปี 2546 - 2547 ตรวจสอบโดย บริษัท เคพีเอ็มจี ภูมิไชย สอบบัญชี จำกัด

สำหรับปี 2548 ตรวจสอบโดยสำนักงานดีลอยท์ ทู้ช โธมัทสุ ไชยยศ

  -------------------------------------------------------------- --------------- ----------- ------------- ---------------
  หน่วย : พันบาท                                                   งบการเงินเฉพาะ               งบการเงินรวม   งบการเงินเฉพาะ

                                                                 ปี 2546          ปี 2547      ปี 2547        ปี 2548

  กระแสเงินสดจากกิจกรรมลงทุน                                                                                  

  เงินสดรับจากการจำหน่ายเงินลงทุนในบริษัทย่อยและบริษัทร่วม                  -               -           -             2,502

  เงินสดจ่ายเพื่อซื้อเงินลงทุนในบริษัทย่อยและบริษัทร่วม                        -               (5,050)     (2,500)       -

  เงินปันผลรับ                                                      -               -           -             1,750

  เงินสดจ่ายเพื่อซื้อเงินลงทุนระยะยาวอื่น                                  -               (42,100)    (42,300)      -

  จัดซื้อเครื่องใช้สำนักงานและยานพาหนะและสินทรัพย์ไม่มีตัวตน                  (160,815)       (175,877)   (175,877)     (237,406)

  ขายเครื่องใช้สำนักงานและยานพาหนะและเงินสดรับจากการขายอาคารและอุปกรณ์   327             -           -             577

  เงินสดสุทธิใช้ไปในกิจกรรมลงทุน                                       (160,488)       (223,027)   (220,677)     (232,577)

  กระแสเงินสดจากกิจกรรมจัดหาเงิน                                                                               

  เงินกู้ยืมระยะสั้นจากสถาบันการเงินเพิ่มขึ้น (ลดลง) – สุทธิ                   (4,083,369)     3,691,794   3,691,794     (712,866)

  เงินกู้ยืมระยะยาวจากสถาบันการเงินเพิ่มขึ้น                               1,078,533       298,129     298,129       (647,033)

  เงินสดรับจากการออกหุ้นกู้                                            5,000,000       3,500,000   3,500,000     7,500,000

  เงินสดรับจากการเรียกชำระค่าหุ้นและส่วนเกินมูลค่าหุ้น                       3,000,000       -           -             -

  เงินสดรับจากการใช้สิทธิซื้อหุ้นสามัญของใบสำคัญแสดงสิทธิ                     -               35,904      35,904        35,258

  จ่ายเงินปันผล                                                     (55,000)        (175,000)   (175,000)     (333,253)

  หนี้สินภายใต้สัญญาเช่าทางการเงินเพิ่มขึ้น                                 -               6,920       6,920         -

  จ่ายชำระหนี้สินตามสัญญาเช่าการเงิน                                    -               (1,913)     (1,913)       (2,152)

  ค่าที่ปรึกษาทางการเงินที่บันทึกสุทธิจากส่วนเกินมูลค่าหุ้น                       (8,636)         -           -             -

  เงินสดสุทธิได้มาจากกิจกรรมจัดหาเงิน                                   4,931,528       7,355,834   7,355,834     5,839,954

  เงินสดและรายการเทียบเท่าเงินสดสุทธิเพิ่มขึ้น (ลดลง)                      (211,658)       238,288     240,090       (16,521)

  เงินสดและรายการเทียบเท่าเงินสดต้นงวด                                436,694         225,036     225,036       463,324

  เงินสดและรายการเทียบเท่าเงินสดปลายงวด                              225,036         463,324     465,127       446,803

  ข้อมูลกระแสเงินสดเปิดเผยเพิ่มเติม                                                                               

  เงินสดจ่ายในระหว่างงวด                                                                                      

  ดอกเบี้ยจ่าย                                                      245,088         282,657     282,657       661,255

  ภาษีเงินได้                                                       118,314         232,722     232,737       314,459
  -------------------------------------------------------------- --------------- ----------- ------------- ---------------

บริษัท บัตรกรุงไทย จำกัด (มหาชน)

สรุปอัตราส่วนทางการเงินเปรียบเทียบปี 2546 ถึง ปี 2548

+---------------------------------+----+---------+---------+---------+
|                                 |    | ณ วันที่   | ณ วันที่   | ณ วันที่   |
|                                 |    | 31      | 31      | 31      |
|                                 |    | ธันวาคม  | ธันวาคม  | ธันวาคม  |
|                                 |    | 2546    | 2547    | 2548    |
+---------------------------------+----+---------+---------+---------+
| อ                               |    |         |         |         |
| ัตราส่วนแสดงความสามารถในการหากำไร |    |         |         |         |
|                                 |    |         |         |         |
| (Profitability Ratio)           |    |         |         |         |
+---------------------------------+----+---------+---------+---------+
| อัตรากำไรขั้นต้น                    | %  | 82.2%   | 84.9%   | 81.8%   |
+---------------------------------+----+---------+---------+---------+
| อัตรากำไรสุทธิ                     | %  | 13.5%   | 13.8%   | 11.1%   |
+---------------------------------+----+---------+---------+---------+
| อัตราผลตอบแทนผู้ถือหุ้น               | %  | 11.0%   | 11.3%   | 12.0%   |
+---------------------------------+----+---------+---------+---------+
| อัตราดอกเบี้ยรับ⁽¹⁾                 | %  | 14.7%   | 15.9%   | 16.6%   |
+---------------------------------+----+---------+---------+---------+
| อัตราดอกเบี้ยจ่าย                   | %  | 2.9%    | 2.6%    | 3.4%    |
+---------------------------------+----+---------+---------+---------+
| ส่วนต่างอัตราดอกเบี้ย                | %  | 11.8%   | 13.2%   | 13.2%   |
+---------------------------------+----+---------+---------+---------+
|                                 |    |         |         |         |
+---------------------------------+----+---------+---------+---------+
| อัต                              |    |         |         |         |
| ราส่วนแสดงประสิทธิภาพในการดำเนินงาน |    |         |         |         |
|                                 |    |         |         |         |
| (Efficiency Ratio)              |    |         |         |         |
+---------------------------------+----+---------+---------+---------+
| อ                               | %  | 11.4%   | 13.0%   | 13.1%   |
| ัตราส่วนรายได้ดอกเบี้ยสุทธิต่อสินทรัพย์⁽²⁾ |    |         |         |         |
+---------------------------------+----+---------+---------+---------+
| อัตราผลตอบแทนจากสินทรัพย์           | %  | 3.0%    | 3.1%    | 2.5%    |
+---------------------------------+----+---------+---------+---------+
| อัตราการหมุนเวียนของสินทรัพย์         | เ  | 0.22    | 0.22    | 0.22    |
|                                 | ท่า |         |         |         |
+---------------------------------+----+---------+---------+---------+
|                                 |    |         |         |         |
+---------------------------------+----+---------+---------+---------+
| อัตราส่วนวิเคราะห์นโยบายทางการเงิน   |    |         |         |         |
|                                 |    |         |         |         |
| (Financial Ratio)               |    |         |         |         |
+---------------------------------+----+---------+---------+---------+
| อัตราส่วนหนี้สินต่อส่วนของผู้ถือหุ้น        | เ  | 1.9     | 3.3     | 4.3     |
|                                 | ท่า |         |         |         |
+---------------------------------+----+---------+---------+---------+
| อัตราส่วนเงินให้กู้ต่อเงินกู้ยืม           | %  | 149.2%  | 131.9%  | 126.0%  |
+---------------------------------+----+---------+---------+---------+
| อัตราการจ่ายเงินปันผล               | %  | 38.9%   | 49.6%   | 58.6%   |
+---------------------------------+----+---------+---------+---------+
|                                 |    |         |         |         |
+---------------------------------+----+---------+---------+---------+
| อัตราส่วนคุณภาพสินทรัพย์              |    |         |         |         |
|                                 |    |         |         |         |
| (Asset Quality Ratio)           |    |         |         |         |
+---------------------------------+----+---------+---------+---------+
| อ                               | %  | 1.1%    | 1.6%    | 2.3%    |
| ัตราส่วนค่าเผื่อหนี้สงสัยจะสูญต่อสินเชื่อรวม |    |         |         |         |
+---------------------------------+----+---------+---------+---------+
| อัตราส่วนหนี้สูญต่อสินเชื่อรวม           | %  | 1.7%    | 2.0%    | 2.2%    |
+---------------------------------+----+---------+---------+---------+
| อัตราส่วนการสูญเสียต่อสินเชื่อเฉลี่ย      | %  | 2.2%    | 2.5%    | 2.5%    |
| (Credit Loss)                   |    |         |         |         |
+---------------------------------+----+---------+---------+---------+

⁽¹⁾ อัตราดอกเบี้ยรับดังกล่าวรวมค่าธรรมเนียมในการใช้วงเงิน

⁽²⁾ รายได้ดอกเบี้ยสุทธิดังกล่าวรวมค่าธรรมเนียมในการใช้วงเงิน

ทั้งนี้ บริษัท ไม่ได้ทำสรุปอัตราส่วนทางการเงินเปรียบเทียบ
สำหรับงบการเงินรวมเนื่องจากตัวเลขไม่ต่างกันอย่างเป็นสาระสำคัญ อีกทั้งบริษัท
ได้ยกเลิกการลงทุนในบริษัท เคทีซี เวิลด์ จำกัด เมื่อวันที่ 10 สิงหาคม 2548 และบริษัท
ได้ขายเงินลงทุนใน บริษัท เคทีซี ทราเวล จำกัด เมื่อวันที่ 3 มิถุนายน 2548 ในกรณีของบริษัท
คอนเควสท์ แอดเวอร์ไทซิ่ง (ประเทศไทย) จำกัด
บริษัทได้ขายหุ้นสามัญทั้งหมดในบริษัทดังกล่าวคืนให้แก่บริษัท คอนเควสท์ แอดเวอร์ไทซิ่ง
(ประเทศไทย) จำกัด ซึ่งเป็นผู้ถือหุ้นใหญ่ เมื่อวันที่ 23 ธันวาคม 2548
จึงไม่ถือเป็นบริษัทร่วมของบริษัทอีกต่อไป

12.2 การวิเคราะห์ผลการดำเนินงานสำหรับปี 2547 และสำหรับปี 2548

12.2.1 ผลการดำเนินงานและฐานะทางการเงินของงบการเงินรวมสำหรับปี 2547 และปี 2548

-   งบดุลรวมแสดงฐานะของบริษัท ณ สิ้นปี 2547 มีสินทรัพย์รวม 22,740 ล้านบาท ในขณะที่
    งบกำไรขาดทุนรวมของบริษัท มีรายได้รวม 4,125 ล้านบาท กำไรสุทธิ 570 ล้านบาท
    เทียบกับปี 2548 บริษัทมีรายได้รวม 5,890 ล้านบาท และกำไรสุทธิรวม 653 ล้านบาท
    ทั้งนี้งบการเงินรวมสำหรับปี 2548
    จะมีเฉพาะในงบกำไรขาดทุนเท่านั้นเนื่องจากบริษัทได้ขายเงินลงทุนในบริษัทย่อยและบริษัทร่วมได้แก่
    บริษัท คอนเควสท์ แอดเวอร์ไทซิ่ง (ประเทศไทย) จำกัด และบริษัท เคทีซี เวิลด์ จำกัด
    เมื่อวันที่ 23 ธันวาคม 2548 และ 10 สิงหาคม 2548 ตามลำดับ

-   ที่ผ่านมางบการเงินรวมของบริษัทได้รวมงบการเงินของบริษัท เคทีซี ทราเวล
    จำกัดซึ่งถือเป็นบริษัทย่อยผ่านทางการถือหุ้นทางอ้อม อย่างไรก็ตามเมื่อวันที่ 3 มิถุนายน 2548
    บริษัท เคทีซี เวิลด์ จำกัด ได้ขายเงินลงทุนทั้งหมดใน บริษัท เคทีซี ทราเวล
    จำกัดให้แก่นักลงทุนกลุ่มหนึ่งทำให้บริษัทไม่มีอำนาจควบคุม บริษัท เคทีซี ทราเวล จำกัด
    อีกต่อไป และบริษัทจะไม่นำงบการเงินของบริษัท เคทีซี ทราเวล จำกัด
    เข้ามาเป็นส่วนหนึ่งในงบการเงินรวมของบริษัทอีกต่อไป

12.2.2 ผลการดำเนินงานของงบการเงินเฉพาะบริษัทสำหรับปี 2547 และปี 2548

รายได้

-   บริษัทมีรายได้รวมสำหรับปี 2548 เท่ากับ 5,883 ล้านบาท
    โดยหากเปรียบเทียบกับผลดำเนินงานของงวดเดียวกันปีก่อนที่มีรายได้รวมเท่ากับ 4,125
    ล้านบาท คิดเป็นอัตราการเติบโตร้อยละ 43 โดยมีรายได้หลักจากรายได้ดอกเบี้ย 3,356
    ล้านบาท และรายได้ค่าธรรมเนียม 2,273 ล้านบาท คิดเป็นสัดส่วนร้อยละ 57 และ 39
    ตามลำดับ

  ---------------------- ------------------------ ---------- ------------------ --------- -----------
  (หน่วย : ล้านบาท)        รายได้หลักจากการดำเนินงาน              ร้อยละของรายได้รวม             อัตราเติบโต

                         2547                     2548       2547               2548      YOY

  รายได้รวม               4,125                    5,883      100%               100%      43%

  รายได้ดอกเบี้ย ⁽¹⁾        2,236                    3,356      54%                57%       50%

  ลูกหนี้บัตรเครดิต           1,610                    2,211      39%                38%       37%

  ลูกหนี้ธนวัฎบัตรเครดิต       126                      120        3%                 2%        (5)%

  ลูกหนี้สินเชื่อบุคคล          453                      537        11%                9%        19%

  ลูกหนี้สินเชื่อเจ้าของกิจการ   46                       488        1%                 8%        950%

  รายได้ค่าธรรมเนียม        1,713                    2,273      42%                39%       33%
  ---------------------- ------------------------ ---------- ------------------ --------- -----------

⁽¹⁾ บริษัทรับรู้รายได้ดอกเบี้ยของแต่ละธุรกิจที่อัตราร้อยละ 15
ไม่รวมรายได้ค่าธรรมเนียมการใช้วงเงินซึ่งบันทึกเป็นรายได้ค่าธรรมเนียม

-   หากเปรียบเทียบสำหรับปี 2548 และปี 2547 รายได้รวมที่เพิ่มขึ้น 1,758 ล้านบาทนั้น
    เป็นผลมาจากรายได้ดอกเบี้ยรับและรายได้ค่าธรรมเนียมที่มีอัตราเติบโตจากงวดเดียวกันของปี
    2547 เท่ากับร้อยละ 50 และร้อยละ 33 ตามลำดับ โดยมีรายได้ดอกเบี้ยรับใน ปี 2548
    เพิ่มขึ้นเป็น 3,356 ล้านบาท จาก 2,236 ล้านบาทในปีก่อน
    ทั้งนี้โครงสร้างของรายได้ดอกเบี้ยรับประกอบด้วย
    รายได้ดอกเบี้ยรับจากลูกหนี้บัตรเครดิตร้อยละ 66 จากสินเชื่อธนวัฏบัตรเครดิตร้อยละ 4
    จากสินเชื่อบุคคลร้อยละ 16 และสินเชื่อเจ้าของกิจการร้อยละ 14
    การเพิ่มขึ้นส่วนใหญ่ของรายได้ดอกเบี้ยมาจาก 2 ธุรกิจคือ
    ธุรกิจบัตรเครดิตและสินเชื่อเจ้าของกิจการ ด้านรายได้ค่าธรรมเนียมเพิ่มเป็น 2,273
    ล้านบาท จาก 1,713 ล้านบาทในปีก่อน คิดเป็นเพิ่มขึ้นร้อยละ 33
    การเพิ่มขึ้นส่วนใหญ่ของรายได้ค่าธรรมเนียมมาจากการเบิกถอนเงินสดล่วงหน้า การใช้วงเงิน
    และอัตราส่วนลดจากร้านค้า

-   ในปลายปี 2546 บริษัทได้เริ่มดำเนินการธุรกิจสินเชื่อบุคคล และปลายปี 2547
    บริษัทได้เริ่มดำเนินการธุรกิจสินเชื่อเจ้าของกิจการ
    เมื่อพิจารณาจากสัดส่วนของรายได้ลูกหนี้สินเชื่อบุคคลในปี 2548 ซึ่งเพิ่มขึ้นอยู่ที่ร้อยละ 16
    และรายได้ของสินเชื่อเจ้าของกิจการนั้นมีสัดส่วนรายได้อยู่ที่ร้อยละ 14 ของรายได้รวม
    บริษัทจึงคาดว่าธุรกิจใหม่ทั้งสองประเภทจะมีบทบาทสำคัญในการสร้างรายได้เพิ่มให้แก่บริษัทมากขึ้นในอนาคต

-   นอกจากนี้ ในงวดปีสิ้นสุดวันที่ 31 ธันวาคม 2548
    บริษัทยังมีรายได้จากการบริหารงานเป็นจำนวน 20.31 ล้านบาท เพิ่มขึ้นจาก 15.23
    ล้านบาทในงวดเดียวกันปีก่อน
    และหนี้สูญได้รับคืนจากธุรกิจบัตรเครดิตและธุรกิจสินเชื่อธนวัฏบัตรเครดิต เป็นจำนวน 153.29
    ล้านบาท จาก 133.81 ล้านบาทในงวดสิ้นปี 2548 และ 2547 ตามลำดับ
    ทั้งนี้หนี้สูญได้รับคืนจะถูกบันทึกเป็นรายได้ในงวดที่บริษัทได้รับชำระเงิน

  ---------------------- ------------------------ ---------- ------------------ --------- -----------
  (หน่วย : ล้านบาท)        รายได้หลักจากการดำเนินงาน              ร้อยละของรายได้รวม             อัตราเติบโต

                         2547                     2548       2547               2548      YOY

  รายได้ดอกเบี้ย ⁽¹⁾        2,743                    4,100      67%                70%       50%

  ลูกหนี้บัตรเครดิต           1,901                    2,605      46%                44%       37%

  ลูกหนี้ธนวัฎบัตรเครดิต       126                      120        3%                 2%        (5)%

  ลูกหนี้สินเชื่อบุคคล          667                      846        16%                14%       27%

  ลูกหนี้สินเชื่อเจ้าของกิจการ   50                       530        1%                 9%        969%

  ดอกเบี้ยจ่าย              332                      671        8%                 39%       102%

  Net Interest Margin    13.22%                   13.21%                                  
  ---------------------- ------------------------ ---------- ------------------ --------- -----------

⁽¹⁾ รายได้ดอกเบี้ยรวมรายได้ค่าธรรมเนียมการใช้วงเงินซึ่งบันทึกเป็นรายได้ค่าธรรมเนียม

-   หากถ้าพิจารณารายได้ดอกเบี้ยที่รวมค่าธรรมเนียมในการใช้วงเงินสำหรับแต่ละธุรกิจ สำหรับปี
    2548 รายได้ดอกเบี้ยรวมเท่ากับ 4,100 ล้านบาท มีอัตราเติบโต 50%
    จากช่วงเวลาเดียวกันของปีก่อนหน้า โดยจะมีอัตราการเติบโตของรายได้ดอกเบี้ยจาก KTC
    Million เพิ่มขึ้นอย่างมากเป็น 530 ล้านบาท เนื่องจากฐานลูกค้าเพิ่มจำนวนขึ้นมาก
    อัตราเติบโตรองลงมาคือรายได้ดอกเบี้ยจากบัตรเครดิต และจาก KTC Cash เท่ากับ 37%
    และ 27% หรือมีจำนวนเท่ากับ 2,605 ล้านบาท และ 846 ล้านบาท ตามลำดับ
    สำหรับรายได้จากลูกหนี้ธนวัฏบัตรเครดิตเติบโตในอัตราที่ลดลงจากปีที่แล้วโดยมีค่าเท่ากับ 120
    ล้านบาท ซึ่งเป็นไปตามนโยบายที่จะลดสัดส่วนลูกหนี้ในธุรกิจนี้ลง

-   โครงสร้างรายได้ของดอกเบี้ยและค่าธรรมเนียมในการใช้วงเงิน เปลี่ยนแปลงไปจากเดิม
    ที่เคยได้รับดอกเบี้ยจากบัตรเครดิต ธนวัฏบัตรเครดิต สินเชื่อบุคคล และ
    สินเชื่อเจ้าของกิจการ เท่ากับ 46% 3% 16% และ 1% เป็น 44% 2% 14% และ 9%
    ซึ่งสัดส่วนของรายได้ดอกเบี้ยจาก สินเชื่อเจ้าของกิจการ
    เพิ่มขึ้นอย่างชัดเจนจากฐานลูกค้าและสินเชื่อที่เพิ่มมากขึ้น

-   ส่วนต่างดอกเบี้ยสุทธิ (รวมรายได้ค่าธรรมเนียมในการใช้วงเงิน)
    เกิดจากความแตกต่างระหว่างอัตราของดอกเบี้ย (รวมค่าธรรมเนียมในการใช้วงเงิน)
    ที่คิดจากสินทรัพย์ที่ก่อให้เกิดรายได้ดอกเบี้ยโดยเฉลี่ยและอัตราที่จ่ายสำหรับหนี้สินที่ก่อให้เกิดดอกเบี้ยโดยเฉลี่ย
    ดังนั้น บริษัทมีส่วนต่างดอกเบี้ยสุทธิอยู่ที่ร้อยละ 13.2 ในปี 2548 โดยมีระดับที่ใกล้เคียงกับปี
    2547

-   อัตราผลตอบแทนจากดอกเบี้ยรับ (รวมค่าธรรมเนียมในการใช้วงเงิน)
    ในส่วนของสินทรัพย์ที่ก่อให้เกิดรายได้ด้านดอกเบี้ยมีการเพิ่มขึ้นอีกร้อยละ 0.79 ในปี 2547
    เป็นร้อยละ 16.6 ในปี 2548
    อันเนื่องมาจากการเพิ่มขึ้นของอัตราดอกเบี้ยรับจากสินเชื่อเจ้าของกิจการซึ่งให้ผลตอบแทนสูง

-   อัตราดอกเบี้ยที่จ่ายสำหรับหนี้สินที่ก่อให้เกิดดอกเบี้ยจ่ายโดยเฉลี่ยเพิ่มขึ้นอีกร้อยละ 0.82
    จากเดิมร้อยละ 2.6 ในปี 2547 เป็นร้อยละ 3.4 ในปี 2548
    เนื่องจากบริษัทมีหุ้นกู้จำนวนมากที่ครบกำหนดหรือจะครบกำหนดในปี 2549
    บริษัทจึงต้องทดแทนด้วยหุ้นกู้ใหม่ที่มีอัตราดอกเบี้ยสูงขึ้น การที่อัตราดอกเบี้ยในปี 2548
    อยู่ในช่วงขาขึ้น ทำให้อัตราดอกเบี้ยของหุ้นกู้ที่ออกใหม่ สูงกว่าอัตราดอกเบี้ยในช่วงที่ผ่านมา
    มีผลให้ต้นทุนเงินทุนโดยรวมสูงขึ้น

ค่าใช้จ่าย

-   ค่าใช้จ่ายรวมสำหรับปี 2548 มีจำนวน 4,187 ล้านบาท เปรียบเทียบกับงวดเดียวกันปี 2547
    มีจำนวน 2,938 ล้านบาท คิดเป็นเพิ่มขึ้นร้อยละ 43
    ค่าใช้จ่ายส่วนใหญ่ที่เพิ่มขึ้นเกิดจากการเพิ่มขึ้นของค่าใช้จ่ายในการขายและบริหารและหนี้สูญและหนี้สงสัยจะสูญ

  ------------------------- --------- --------- -------------------- --------- -----------
  (หน่วย : ล้านบาท)           ค่าใช้จ่าย             ร้อยละของค่าใช้จ่ายรวม             อัตราเติบโต

                            2547      2548      2547                 2548      YOY

  ค่าใช้จ่ายรวม                2,938     4,187     100%                 100%      43%

  ค่าใช้จ่ายในการขายและบริหาร   2,312     3,259     79%                  78%       41%

  ค่าใช้จ่ายด้านบุคลากร          441       587       15%                  14%       33%

  ค่าใช้จ่ายด้านการตลาด         547       572       19%                  14%       5%

  ค่าธรรมเนียมและค่าที่ปรึกษา     700       1,231     24%                  29%       76%

  ค่าใช้จ่ายอื่นๆ                624       869       21%                  21%       39%

  หนี้สูญและหนี้สงสัยจะสูญ         626       928       21%                  22%       48%

  หนี้สูญ                      431       619       15%                  15%       44%

  หนี้สงสัยจะสูญ                195       309       7%                   7%        58%
  ------------------------- --------- --------- -------------------- --------- -----------

-   ค่าใช้จ่ายในการขายและบริหารสำหรับปี 2548 เท่ากับ 3,259 ล้านบาท
    คิดเป็นเพิ่มขึ้นร้อยละ 41 จากปี 2547 ที่มีจำนวน 2,312 ล้านบาท
    ซึ่งเพิ่มขึ้นในอัตราที่ลดลงกว่าปี 2547 ที่มีอัตราเติบโตร้อยละ 49
    อัตราส่วนค่าใช้จ่ายต่อรายได้ลดลงเล็กน้อยจากร้อยละ 56 ในปี 2547 เหลือร้อยละ 55 ในปี
    2548 อันเนื่องมาจากความได้เปรียบของฐานสมาชิกบัตรที่มีจำนวนมาก
    ซึ่งค่าใช้จ่ายในการขายและบริหารเกิดจากค่าใช้จ่ายด้านบุคลากร ค่าใช้จ่ายด้านการตลาด
    และค่าใช้จ่ายบริหารอื่นๆ

-   ค่าใช้จ่ายด้านบุคลากรที่เพิ่มขึ้นเนื่องจากจำนวนบุคลากรที่เพิ่มเป็น 824 คน ณ วันที่ 31
    ธันวาคม 2548 จากจำนวน 714 คน ณ สิ้นปี 2547
    โดยจำนวนพนักงานที่เพิ่มนั้นเป็นผลจากการเพิ่มบุคลากรด้านการตลาดของธุรกิจบัตรเครดิต
    และด้านสินเชื่อเจ้าของกิจการ ซึ่งต้องอาศัยทักษะการขายเฉพาะ
    รวมทั้งเป็นการเพิ่มพนักงานสายงานสนับสนุนด้านงานปฏิบัติการเพื่อรองรับการขยายตัวของธุรกิจต่อไปในอนาคต

-   ค่าใช้จ่ายด้านการตลาดเพิ่มขึ้นเล็กน้อยเปรียบเทียบกับปี 2547
    ซึ่งใช้เพื่อวัตถุประสงค์ที่หลากหลาย เช่น การโฆษณา การส่งเสริมการขาย การสร้างแบรนด์
    การหาสมาชิกใหม่ เป็นต้น ในปี 2548 KTC สามารถหาลูกค้าใหม่ได้มากกว่า 280,000 ราย
    ในขณะที่ค่าใช้จ่ายด้านการตลาดทั้งหมดเพิ่มขึ้นร้อยละ 4 (จาก 547 ล้านบาทในปี 2547 เป็น
    572 ล้านบาทในปี 2548) แต่ค่าใช้จ่ายด้านการตลาดโดยเฉลี่ยต่อรายกลับลดลงร้อยละ 11
    ซึ่งแสดงให้เห็นถึงความสำเร็จในการใช้ฐานสมาชิกที่มีจำนวนมากอย่างมีประสิทธิภาพที่เกิดขึ้นจากการประหยัดจากขนาด
    (Economy of Scale)
    ทำให้ได้ประโยชน์ทั้งในแง่ต้นทุนการดำเนินงานที่ต่ำลงและรายได้จากผลประกอบการที่เพิ่มมากขึ้น
    รวมถึงการนำเสนอบริการผลิตภัณฑ์ทางการเงินให้แก่สมาชิกข้ามสายผลิตภัณฑ์ (Cross
    Selling) ได้แก่ การเสนอบริการสินเชื่อบุคคลให้แก่สมาชิกบัตรเครดิต เป็นต้น
    ซึ่งมีผลต่อความสัมพันธ์ต่อสมาชิกของบริษัทในระยะยาว อีกทั้งฐานจำนวนสมาชิกบัตรเครดิตกว่า
    1.2 ล้านบัตร ส่งผลให้ต้นทุนการดำเนินงานต่อหน่วยของบริษัทต่ำลง
    ประกอบกับการควบคุมต้นทุนโดยใช้บริการงานบางด้านจากบริษัทภายนอก (Outsourcing)
    ได้แก่ งานด้านการติดตามหนี้ งานด้านจัดหาสมาชิก เป็นต้น
    มีผลให้อัตราส่วนค่าใช้จ่ายในการดำเนินงานต่อรายได้ลดลงจากสิ้นปี 2547 ที่เท่ากับ 60%
    เหลือเพียง 55% ณ สิ้นปี 2548

-   ค่าธรรมเนียมการใช้บริการของบริษัทภายนอกส่วนใหญ่เกิดจากค่าใช้จ่ายในการเรียกเก็บหนี้และค่าธรรมเนียมบริการให้แก่
    Certegy และ KTB
    ค่าใช้จ่ายในการเรียกเก็บหนี้ไม่มีผลกระทบอย่างใดกับผลกำไรโดยรวมเนื่องจากนับตั้งแต่เดือนกันยายน
    2548 ค่าใช้จ่ายดังกล่าวได้ส่งผ่านไปให้สมาชิกเป็นผู้รับภาระ
    (ค่าธรรมเนียมในการติดตามหนี้จะคิดกับลูกค้าและรับรู้เป็นรายได้ค่าธรรมเนียมของบริษัท)
    นอกจากนั้น บริษัทเริ่มจ่ายค่าธรรมเนียมบริการให้แก่ Certegy ตั้งแต่เดือนพฤษภาคม 2548
    ภายหลังจากระยะเวลาการทดลองระบบ 6 เดือน

-   ค่าใช้จ่ายด้านบริหารอื่นๆ
    ที่เพิ่มขึ้นนั้นเป็นอัตราที่เพิ่มตามจำนวนฐานลูกค้าในแต่ละธุรกิจที่มีปริมาณมากขึ้น
    จึงจำเป็นต้องมีค่าใช้จ่ายในการจัดส่งเอกสารและค่าใช้จ่ายอื่นๆ เพิ่มตาม
    นอกจากนี้ด้านธุรกิจร้านค้ารับบัตรเครดิต บริษัทได้เพิ่มจำนวนร้านค้าจาก 9,911 ร้านค้า ณ
    31 ธันวาคม 2547 เป็น 12,172 ร้านค้า ณ วันที่ 31 ธันวาคม 2548 คิดเป็นเพิ่มขึ้นร้อยละ
    22.8 ทำให้บริษัทมีค่าเช่าเครื่อง EDC มากขึ้น
    รวมถึงค่าเสื่อมราคาจากสินทรัพย์ของบริษัทที่ได้มีการลงทุนเพิ่มในเครื่องคอมพิวเตอร์เพื่อรองรับจำนวนพนักงานที่สูงขึ้น

หนี้สูญและหนี้สงสัยจะสูญ

-   สำหรับหนี้สูญและหนี้สงสัยจะสูญรวมปี 2548 เท่ากับ 928 ล้านบาท เพิ่มขึ้นจากจำนวน 626
    ล้านบาทในปีก่อน แยกเป็นหนี้สูญในปี 2548 จำนวน 619 ล้านบาท เพิ่มจาก 431
    ล้านบาทสำหรับปี 2547 และหนี้สงสัยจะสูญปี 2548 จำนวน 309 ล้านบาท เพิ่มจาก 195
    ล้านบาทสำหรับปี 2547 ทั้งนี้เนื่องจากเหตุผล 2 ประการ คือ ประการแรก
    ขนาดของพอร์ตลูกหนี้รวมขยายตัวขึ้นร้อยละ 30 ประการที่สอง คือ KTC
    ได้เน้นการให้สินเชื่อในส่วนของสินเชื่อบุคคลและสินเชื่อเจ้าของกิจการ
    ซึ่งเป็นผลิตภัณฑ์ที่มีความเสี่ยงสูง ด้วยเหตุผลดังกล่าว KTC
    จึงต้องตั้งสำรองหนี้สงสัยจะสูญเพิ่มขึ้น
    ซึ่งมีผลทำให้ค่าใช้จ่ายเกี่ยวกับการตั้งสำรองเพิ่มขึ้นตามกัน

-   ในระหว่างปี 2547 บริษัทได้เปลี่ยนแปลงประมาณการทางบัญชีเกี่ยวกับค่าเผื่อหนี้สงสัยจะสูญ
    โดยมีนโยบายการตั้งค่าเผื่อหนี้สงสัยจะสูญสำหรับ 3 ธุรกิจหลัก เป็นดังนี้

  (1) สำหรับลูกหนี้บัตรเครดิตและธนวัฏบัตรเครดิต
  การตั้งค่าเผื่อหนี้สงสัยจะสูญจะใช้ข้อมูลที่เกิดขึ้นจริงในอดีตของอัตราร้อยละของการสูญเสียที่เกิดขึ้นจริง
  (Loss Rate Net of Recovery) ในช่วง 5 ปีย้อนหลัง
  เป็นอัตราในการคำนวณค่าเผื่อหนี้สงสัยจะสูญ
  ซึ่งเป็นวิธีที่สามารถวิเคราะห์ถึงความเสี่ยงของการให้สินเชื่อดังกล่าวในปัจจุบันได้

  (2) ลูกหนี้สินเชื่อบุคคล ใช้วิธีตั้งค่าเผื่อหนี้สงสัยจะสูญร้อยละ 2 (General Provision)
  สำหรับลูกหนี้ที่ผิดนัดชำระเป็นระยะเวลาน้อยกว่า 180 วัน และจะตั้งค่าเผื่อหนี้สงสัยจะสูญร้อยละ
  100 สำหรับลูกหนี้ที่ผิดนัดชำระเป็นระยะเวลาตั้งแต่ 180 วันขึ้นไป

  (3) ลูกหนี้สินเชื่อเจ้าของกิจการ ใช้วิธีตั้งค่าเผื่อหนี้สงสัยจะสูญร้อยละ 1 (General
  Provision) สำหรับลูกหนี้ที่ผิดนัดชำระเป็นระยะเวลาน้อยกว่า 180 วัน
  และจะตั้งค่าเผื่อหนี้สงสัยจะสูญร้อยละ 100 สำหรับลูกหนี้ที่ผิดนัดชำระเป็นระยะเวลาตั้งแต่ 180
  วันขึ้นไป

  ทั้งนี้บริษัทมีนโยบายการตั้งค่าเผื่อหนี้สงสัยจะสูญของลูกหนี้สินเชื่อบุคคลและลูกหนี้เจ้าของกิจการ
  โดยจะใช้แนวทางเดียวกันกับลูกหนี้บัตรเครดิต คือพิจารณาจากข้อมูลในอดีตเช่นกัน
  เมื่อมีสถิติข้อมูลย้อนหลังเพียงพอในการคำนวณ

-   จากการเปลี่ยนแปลงนโยบายบัญชีเกี่ยวกับค่าเผื่อหนี้สงสัยจะสูญในระหว่างปี 2547
    บริษัทได้ใช้เกณฑ์ทางเลือกตามหนังสือสมาคมนักบัญชีและผู้สอบบัญชีรับอนุญาตแห่งประเทศไทย ที่
    สน.111/2547 เรื่องการตั้งค่าเผื่อหนี้สงสัยจะสูญของธุรกิจ Consumer Finance ลงวันที่
    23 เมษายน 2547 สำหรับผลการดำเนินงานสำหรับปีสิ้นสุดวันที่ 31 ธันวาคม 2548
    บริษัทมียอดลูกหนี้ที่ค้างชำระเกินสามงวดติดต่อกันที่บริษัทยังคงรับรู้รายได้ดอกเบี้ยที่ค้างชำระอยู่เป็นจำนวนเงิน
    297 ล้านบาท คิดเป็นร้อยละ 1.04 ของลูกหนี้รวม
    โดยเป็นดอกเบี้ยที่รับรู้เป็นรายได้จากยอดลูกหนี้ที่ค้างชำระดังกล่าวสำหรับปีสิ้นสุดวันที่ 31
    ธันวาคม 2548 เป็นจำนวน 37 ล้านบาท

ดอกเบี้ยจ่าย

-   ดอกเบี้ยจ่ายสำหรับปี 2548 มีจำนวน 671 ล้านบาท คิดเป็นร้อยละ 11 ของรายได้รวม
    ซึ่งเพิ่มขึ้นเล็กน้อยเมื่อเปรียบเทียบกับสัดส่วนของดอกเบี้ยจ่ายต่อรายได้รวมในปี 2547
    ที่เท่ากับร้อยละ 8 ทั้งนี้เนื่องจากภาวะอัตราดอกเบี้ยที่สูงขึ้นตลอดทั้งปี
    รวมถึงการที่บริษัทมีฐานเงินกู้ยืมรวมทั้งสิ้น 22,639 ล้านบาท เพิ่มขึ้นจาก 16,493 ล้านบาท
    ณ สิ้นปี 2547 คิดเป็นเพิ่มขึ้น 37.3%
    แต่บริษัทยังคงรักษาส่วนต่างอัตราดอกเบี้ยที่คิดรวมรายได้ค่าธรรมเนียมในการใช้วงเงิน (Net
    Interest Margin) ไว้ที่ระดับเดิมได้

กำไรสุทธิ

 กำไรสุทธิสำหรับปี 2548 มีจำนวน 653 ล้านบาท เปรียบเทียบกับปี 2547 ที่เท่ากับ 570
ล้านบาท คิดเป็นอัตราการเติบโตของกำไรสุทธิเท่ากับร้อยละ 14.6 ปัจจัยทางการเงินที่สำคัญ 6
ประการในการทำให้ผลดำเนินงานของบริษัท มีการเติบโตอย่างโดดเด่น ได้แก่ ลูกหนี้รวมเพิ่มขึ้น
คงระดับค่าเฉลี่ยส่วนต่างรายได้ดอกเบี้ย
การรักษาระดับต้นทุนในการระดมเงินที่เหมาะสมให้สูงขึ้นต่ำกว่าอัตราดอกเบี้ยของตลาดที่สูงขึ้น
การควบคุมหนี้สูญ การเพิ่มรายได้ค่าธรรมเนียม และค่าใช้จ่ายในการดำเนินงานต่อรายได้ลดลง

12.2.3 ฐานะการเงินของงบการเงินเฉพาะบริษัท ณ สิ้นปี 2547 และ 2548

สินทรัพย์รวม

-   สินทรัพย์รวมของบริษัท ณ วันที่ 31 ธันวาคม 2548 มีมูลค่ารวมทั้งสิ้นเท่ากับ 29,601
    ล้านบาท ซึ่งเพิ่มขึ้นร้อยละ 30 จาก ณ สิ้นปี 2547 สินทรัพย์หลักของบริษัทประกอบด้วย
    ยอดลูกหนี้ทั้งจากธุรกิจบัตรเครดิต ธนวัฏบัตรเครดิต สินเชื่อบุคคล และสินเชื่อเจ้าของกิจการ
    มีมูลค่ารวมทั้งสิ้น 27,881 ล้านบาท หรือร้อยละ 94 ของสินทรัพย์รวม
    และสินทรัพย์ที่ก่อให้เกิดรายได้ที่ไม่ใช่มาจากดอกเบี้ย เช่น
    ส่วนปรับปรุงสำนักงานเช่าและอุปกรณ์ อีกร้อยละ 6

    ลูกหนี้

-   ลูกหนี้ส่วนใหญ่เป็นลูกหนี้ที่มีอายุไม่เกิน 89 วัน สำหรับทุกธุรกิจไม่ว่าจะเป็นธุรกิจบัตรเครดิต
    ธนวัฏบัตรเครดิต สินเชื่อบุคคล และสินเชื่อเจ้าของกิจการอยู่ที่ประมาณร้อยละ 91-98
    ของยอดลูกหนี้รวมในแต่ละธุรกิจ ลูกหนี้สุทธิรวมมีการปรับตัวเพิ่มขึ้นเป็น 27,881 ล้านบาท ณ
    วันที่ 31 ธันวาคม 2548 จาก 21,409 ล้านบาท ณ สิ้นปี 2547
    ซึ่งโครงสร้างของลูกหนี้มีการเปลี่ยนแปลงไปจากเดิม โดย ณ สิ้นปี 2548
    สัดส่วนของสินเชื่อในพอร์ต ประกอบด้วยลูกหนี้บัตรเครดิตร้อยละ 70
    ลูกหนี้ธนวัฏบัตรเครดิตร้อยละ 3 สินเชื่อบุคคล (KTC Cash) ร้อยละ 13
    และสินเชื่อเจ้าของกิจการ (KTC Million) ร้อยละ 14 เมื่อเปรียบเทียบกับร้อยละ 72
    ร้อยละ 3 ร้อยละ 16 และร้อยละ 9 ในปี 2547 ตามลำดับ
    เนื่องจากการที่บริษัทเริ่มให้บริการสินเชื่อเจ้าของกิจการในปลายปี 2547
    ดังแสดงตัวเลขยอดลูกหนี้สุทธิของแต่ละธุรกิจตามข้อมูลข้างล่าง

  ------------------------ ----------- -------------- ----------- ------------------ ----------
  ตัวเลขยอดลูกหนี้สุทธิ                                                                    หน่วย:
                                                                                     ล้านบาท

  ณ วันที่ 31 ธันวาคม 2548     บัตรเครดิต    ธนวัฏบัตรเครดิต   สินเชื่อบุคคล   สินเชื่อเจ้าของกิจการ   รวม

  ไม่เกิน 89 วัน              19,349      701            3,613       3,994              27,657

  90-179 วัน                193         6              167         22                 388

  > 180 วัน                 236         22             173         53                 484

  รวม                      19,778      729            3,954       4,068              28,529

  หัก ค่าเผื่อหนี้สงสัยจะสูญ       (284)       (21)           (249)       (93)               (647)

  สุทธิ                      19,494      708            3,705       3,975              27,881

                                                                                     

                                                                                     หน่วย:
                                                                                     ล้านบาท

  ณ วันที่ 31 ธันวาคม 2547     บัตรเครดิต    ธนวัฏบัตรเครดิต   สินเชื่อบุคคล   สินเชื่อเจ้าของกิจการ   รวม

  ไม่เกิน 89 วัน              15,164      760            3,374       1,887              21,185

  90-179 วัน                131         10             148         -                  289

  > 180 วัน                 219         13             40          -                  273

  รวม                      15,514      783            3,562       1,887              21,747

  หัก ค่าเผื่อหนี้สงสัยจะสูญ       (195)       (13)           (110)       (19)               (338)

  สุทธิ                      15,319      770            3,452       1,868              21,409

  อัตราการเติบโตของลูกหนี้สุทธิ   27%         (8%)           7%          113%               30%
  ------------------------ ----------- -------------- ----------- ------------------ ----------

-   ธุรกิจบัตรเครดิต: ยังคงเป็นธุรกิจหลักของบริษัทที่มีอัตราการเติบโตเท่ากับร้อยละ 27
    เมื่อเทียบกับสิ้นปี 2547 ท่ามกลางการแข่งขันที่รุนแรงจากสถาบันการเงินทั้งไทยและต่างชาติ
    ผลสำเร็จดังกล่าว ส่วนหนึ่งเกิดจากการส่งเสริมการตลาดที่มีประสิทธิภาพมากขึ้น
    โปรแกรมการสร้างความภักดีในการใช้จ่ายผ่านบัตรมากขึ้นและการใช้ระบบบริหารความเสี่ยงที่ได้ผลดียิ่งขึ้น
    โปรแกรมการส่งเสริมการใช้จ่ายผ่านบัตรที่โดดเด่นในปี 2548
    ได้แก่การให้ส่วนลดพิเศษและการจับสลากเพื่อจ่ายค่าน้ำมันให้สำหรับสมาชิกที่ใช้บัตรเคทีซี
    การออกโปรแกรม KTC Forever
    เป็นโปรแกรมใหม่เพื่อช่วยให้ขั้นตอนการแลกของรางวัลง่ายขึ้น
    ซึ่งช่วยเพิ่มปริมาณการใช้จ่ายผ่านบัตรและรักษาระดับของลูกหนี้
    จากประวัติของสมาชิกที่ยาวนานและโมเดลการบริหารความเสี่ยงที่ดีขึ้น ทำให้ KTC
    สามารถขยายวงเงินสินเชื่อให้แก่สมาชิกที่ดี ซึ่งถือเป็นการเพิ่มรายได้ให้มากขึ้นด้วย โดย ณ
    สิ้นปี 2548 จำนวนบัตรเพิ่มขึ้นเป็น 1,205,316 บัตร
    ทั้งนี้บริษัทให้ความสำคัญแก่ระบบการควบคุมคุณภาพของลูกหนี้ ซึ่งทำให้ยอดลูกหนี้ที่เกินกว่า 180
    วัน อยู่ในระดับต่ำลงเมื่อเทียบกับยอดลูกหนี้บัตรเครดิตรวม

-   ธุรกิจสินเชื่อธนวัฏบัตรเครดิต:
    บริษัทได้ดำเนินกลยุทธ์ในการลดจำนวนของลูกหนี้ธนวัฏบัตรเครดิตลงเรื่อยๆ
    โดยจะส่งเสริมให้ผู้ใช้สินเชื่อดังกล่าวไปใช้ผลิตภัณฑ์ทางการเงินอื่น ๆ ของบริษัทแทน เช่น
    บัตรเครดิตและสินเชื่อบุคคล สินเชื่อธนวัฏบัตรเครดิตจะคล้ายคลึงกับเงินเบิกเกินบัญชี (O/D)
    บนบัตรเครดิต การที่บริษัทไม่เน้นการทำตลาดสินเชื่อประเภทนี้
    เนื่องจากผลิตภัณฑ์นี้ไปแข่งขันโดยตรงกับสินเชื่อบุคคลที่ให้ผลตอบแทนสูงกว่า
    ปัจจุบันบริษัทจึงให้บริการแก่ผู้ถือบัตรที่ยังคงมีบัญชีอยู่เท่านั้น ดังนั้น
    ลูกหนี้ธนวัฏบัตรเครดิตจึงได้ลดลงเหลือ 708 ล้านบาท ณ สิ้นปี 2548 เมื่อเทียบกับจำนวน
    770 ล้านบาท ณ สิ้นปี 2547

-   ธุรกิจสินเชื่อบุคคล: ปี 2548 เป็นปีที่มีเหตุการณ์สำคัญเกี่ยวกับสินเชื่อบุคคล
    โดยสถาบันการเงินที่มิใช่ธนาคารและธนาคารต่างประเทศ
    รวมทั้งธนาคารพาณิชย์ไทยต่างหันมามุ่งเน้นตลาดนี้ ในขณะเดียวกัน
    หน่วยงานราชการที่ควบคุมกฎเกณฑ์ได้เริ่มกำหนดข้อบังคับมากขึ้นเกี่ยวกับการปล่อยสินเชื่อบุคคล
    เช่น การกำหนดอัตราดอกเบี้ยสูงสุด (รวมรายได้จากการใช้วงเงิน) ไว้ที่ร้อยละ 28
    ส่วนผู้บริโภคก็เริ่มมีความตื่นตัวมากขึ้นในการเรียกร้องและปกป้องสิทธิของตนเอง
    ปัจจัยทั้งสามประการดังกล่าวได้สร้างแรงกดดันต่อบริษัทให้มีความรอบคอบในการปล่อยสินเชื่อมากขึ้น
    แต่ก็ยังคงดำเนินธุรกิจด้านสินเชื่อดังกล่าวต่อไปเหมือนเช่นเดิม ภายใต้แรงกดดันดังกล่าว
    ทำให้ลูกหนี้สินเชื่อบุคคลมีอัตราการเติบโตไม่มากที่ร้อยละ 7 เมื่อเทียบกับยอดลูกหนี้ ณ สิ้นปี
    2547 โดยมียอดหนี้สินเชื่อบุคคล ณ วันที่ 31 ธันวาคม 2548 เท่ากับ 3,705 ล้านบาท
    ยอดลูกหนี้สินเชื่อบุคคลโดยเฉลี่ยจะอยู่ที่ประมาณ 39,000 บาท โดยมีระยะเวลาการปล่อยกู้
    28 เดือนและอัตราดอกเบี้ยโดยเฉลี่ยอยู่ที่ร้อยละ 23.6 ซึ่งต่ำกว่าเกณฑ์ที่กำหนดไว้
    การเพิ่มขึ้นดังกล่าวเป็นผลมาจากโครงการส่งเสริมด้านการตลาดที่แข็งแกร่ง เช่น
    การร่วมมือโดยตรงกับมหาวิทยาลัยและวิทยาลัยในการให้เงินกู้แก่นักเรียนนักศึกษาที่มีผลการเรียนดี
    ความหลากหลายของโครงการส่งเสริมการตลาดทำให้บริษัทมีสมาชิกใหม่เพิ่มขึ้นจำนวน
    53,645 รายในช่วงปี 2548
    นอกจากนั้นบริษัทยังเสนอขายสินเชื่อบุคคลให้กับลูกค้ารายเก่าชำระหนี้หมดแล้ว
    สินเชื่อประเภทดังกล่าวในพอร์ตมีคุณภาพดีมาก

-   ธุรกิจสินเชื่อเจ้าของกิจการ:
    สินเชื่อเจ้าของกิจการจะคล้ายคลึงกับการให้สินเชื่อแก่ธุรกิจขนาดกลางและขนาดเล็ก
    ซึ่งเป็นธุรกิจหลักในการสร้างรายได้ให้กับธนาคารพาณิชย์ทั้งในและต่างประเทศในปี 2548
    แม้ว่าจะดำเนินธุรกิจอยู่ท่ามกลางการแข่งขันที่สูง KTC
    ก็ยังคงมีรายได้จากสินเชื่อเจ้าของกิจการ (KTC Million) เพิ่มขึ้นเท่าตัวจาก 1,868
    ล้านบาทในปี 2547 เป็น 3,975 ล้านบาทในปี 2548
    อันเนื่องจากทีมขายที่มีความแข็งแกร่งของ KTC ณ สิ้นปี 2548 KTC มีสมาชิกจำนวนประมาณ
    2,800 ราย โดยมีขนาดของวงเงินกู้โดยเฉลี่ยเท่ากับ 1.9 ล้านบาท

  ทั้งนี้ลูกหนี้ในทั้ง 3 ธุรกิจ คือธุรกิจบัตรเครดิต ธุรกิจสินเชื่อบุคคล
  และธุรกิจสินเชื่อเจ้าของกิจการ มีฐานลูกค้าคนละกลุ่ม
  โดยธุรกิจบัตรเครดิตจะเน้นกลุ่มผู้มีรายได้เกินกว่า 15,000
  บาทขึ้นไปตามเกณฑ์ของธนาคารแห่งประเทศไทย ธุรกิจสินเชื่อบุคคลจะเน้นกลุ่มผู้มีรายได้เกินกว่า
  10,000 บาทขึ้นไป และธุรกิจสินเชื่อเจ้าของกิจการ
  เน้นเจ้าของกิจการที่มีกิจการของตนเองและมียอดขายต่อปีตั้งแต่ 10 ล้านบาทขึ้นไป
  ซึ่งในแต่ละธุรกิจมีลักษณะและฐานลูกค้าที่แตกต่างกันออกไป
  ซึ่งต่างก็เป็นฐานในการขยายตลาดที่กว้างขึ้นและสร้างรายได้ในแก่บริษัท

เงินลงทุน

-   เมื่อวันที่ 3 มิถุนายน 2548 บริษัท เคทีซี เวิลด์
    จำกัดและพนักงานของบริษัทได้ขายเงินลงทุนทั้งหมดในบริษัท เคทีซี ทราเวล จำกัด
    ซึ่งเป็นบริษัทย่อยเพื่อให้สอดคล้องกับนโยบายของธนาคารแห่งประเทศไทย
    โดยเป็นการขายเงินลงทุนดังกล่าวให้แก่นักลงทุนกลุ่มหนึ่ง ซึ่งไม่ใช่กิจการที่เกี่ยวข้องกัน
    ทำให้บริษัทไม่มีอำนาจในการควบคุมบริษัท เคทีซี ทราเวล จำกัด อีกต่อไป
    ทั้งนี้ผลขาดทุนจากการขายเงินลงทุนดังกล่าวมีจำนวนเงินที่ไม่มีสาระสำคัญ
    ซึ่งได้แสดงรวมในค่าใช้จ่ายในการบริหารแล้ว และเมื่อวันที่ 23 ธันวาคม 2548
    บริษัทได้ขายหุ้นสามัญทั้งหมดใน บริษัท คอนเควสท์ แอดเวอร์ไทซิ่ง (ประเทศไทย)
    จำกัดให้กับนักลงทุนกลุ่มหนึ่ง

-   ณ วันที่ 31 ธันวาคม 2548 บริษัทมีเงินลงทุนระยะยาวอื่นสุทธิ เท่ากับ 21 ล้านบาท
    ซึ่งทั้งหมดเป็นการลงทุนในพันธบัตรรัฐบาล
    เนื่องจากบริษัทไม่มีเงินลงทุนในบริษัทย่อยและบริษัทร่วม ณ วันที่ดังกล่าว

    ส่วนปรับปรุงสำนักงานเช่าสุทธิ และคอมพิวเตอร์ซอฟท์แวร์สุทธิ

-   บริษัทได้มีการปรับปรุงพื้นที่สำนักงาน และขยายสาขา ตลอดจน
    การเพิ่มประสิทธิภาพของระบบงานด้วยระบบซอฟท์แวร์ที่พัฒนามากขึ้น
    ทำให้มีมูลค่าส่วนปรับปรุงสำนักงานเช่าและอุปกรณ์สุทธิจากค่าเสื่อมราคาสะสมเพิ่มขึ้นจากสิ้นปี
    2547 ที่ 294 ล้านบาทเป็น 417 ล้านบาท และ คอมพิวเตอร์ซอฟท์แวร์สุทธิจากสิ้นปี 2547 ที่
    53 ล้านบาท เป็น 69 ล้านบาท

    สภาพคล่องและแหล่งเงินทุน

-   การวิเคราะห์งบกระแสเงินสดของบริษัท สำหรับปี 2546-2548 ในปี 2546
    บริษัทดำเนินธุรกิจด้วยตนเองบริษัทมียอดเงินสดและรายการเทียบเท่าเงินสดสุทธิลดลงเท่ากับ
    212 ล้านบาท และสำหรับปี 2547 แสดงเป็นยอดสุทธิเพิ่มขึ้นเท่ากับ 238 ล้านบาท ณ วันที่
    31 ธันวาคม 2548 แสดงเป็นยอดสุทธิลดลงเท่ากับ 17 ล้านบาท
    โดยกระแสเงินสดของบริษัทส่วนใหญ่จะใช้ไปในการดำเนินงาน
    ซึ่งจะเป็นการให้สินเชื่อธุรกิจบัตรเครดิต ธุรกิจสินเชื่อบุคคลและสินเชื่อเจ้าของกิจการ
    อันเป็นแหล่งที่จะก่อให้เกิดรายได้แก่บริษัทเป็นหลัก
    ในขณะที่บริษัทมีกระแสเงินสดรับจากการจัดหาเงินจากการออกหุ้นกู้
    และเงินกู้ยืมจากสถาบันการเงินต่างๆ เพื่อนำมาใช้สนับสนุนรองรับการเติบโตของธุรกิจใหม่ๆ
    ของบริษัท

-   ในด้านการบริหารสภาพคล่องนั้น
    บริษัทมีนโยบายในการดูแลสัดส่วนของเงินกู้ระยะสั้นและเงินกู้ระยะยาวให้สอดคล้องกับธุรกรรมทางการเงินและการให้สินเชื่อของบริษัท
    กล่าวคือ บริษัทดูแลกระแสเงินออกที่เกิดจากการใช้จ่ายของลูกค้า (Customer Purchase
    Rate) และเทียบกับกระแสเงินเข้าที่เกิดจากการชำระเงินของลูกค้า (Customer Payment
    Rate)
    ซึ่งกระแสเงินออกโดยรวมมักจะมากกว่ากระแสเงินเข้าเนื่องจากลูกค้าไม่ได้จ่ายเต็มจำนวนที่ใช้ในแต่ละงวด
    และในส่วนต่างที่เกิดขึ้นนี้บริษัทจะต้องมีการจัดหาเงินทุนเพื่อให้เกิดความสมดุลในกระแสเงินเข้าและออกโดยไม่ส่งผลกระทบต่อสภาพคล่องของบริษัท
    ทั้งนี้ ณ วันที่ 31 ธันวาคม 2548 บริษัทได้รับอนุมัติวงเงินจากสถาบันการเงินต่างๆ ทั้งสิ้น
    20,483 ล้านบาท ประกอบด้วยวงเงินระยะสั้นจากธนาคารกรุงไทย จำนวน 13,030
    ล้านบาท ซึ่งบริษัทใช้วงเงินไป 200 ล้านบาท ณ วันที่ดังกล่าว
    และบริษัทมีวงเงินกู้จากสถาบันการเงินอื่นๆจำนวน 7,453 ล้านบาท
    คิดอัตราดอกเบี้ยตามภาวการณ์เปลี่ยนแปลงตลาดเงิน ซึ่งบริษัทใช้วงเงินนี้ไปแล้ว 6,453
    ล้านบาท ทำให้บริษัทมีวงเงินที่ยังไม่ได้ใช้ทั้งสิน 13,830 ล้านบาท จะเห็นได้ว่า
    บริษัทมีสภาพคล่องมากเพียงพอในการดำเนินธุรกิจในปัจจุบันและการขยายธุรกิจต่อไปในอนาคต

-   บริษัทจัดหาเงินทุนจาก 2 แหล่ง ได้แก่ ส่วนของผู้ถือหุ้นและหนี้สิน โดย ณ วันที่ 31 ธันวาคม
    2548 บริษัทมีส่วนของผู้ถือหุ้นทั้งหมด 5,629 ล้านบาท ซึ่งประกอบด้วยทุนชำระแล้ว 2,567
    ล้านบาท ส่วนเกินมูลค่าหุ้นสามัญ 1,892 ล้านบาท เงินรับล่วงหน้าค่าจองซื้อหุ้น 3 ล้านบาท
    กำไรสะสม 1,167 ล้านบาท และมีหนี้สินทั้งหมด 23,972 ล้านบาท
    โดยมีสัดส่วนของหนี้สินต่อส่วนของผู้ถือหุ้น เท่ากับ 4.26 เท่า
    ซึ่งถือว่าอยู่ในระดับต่ำเมื่อเทียบกับอุตสาหกรรม

    หนี้สิน

-   ยอดรวมหนี้สิน ณ วันที่ 31 ธันวาคม 2548 เท่ากับ 23,972 ล้านบาท เพิ่มขึ้นร้อยละ 37.3
    จากยอดรวมหนี้สิน ณ สิ้นปี 2547 ซึ่งประกอบไปด้วย เงินกู้ยืม ดอกเบี้ยค้างจ่าย และหนี้สินอื่น

-   เงินกู้ยืม ณ วันที่ 31 ธันวาคม 2548 เท่ากับ 22,639 ล้านบาท คิดเป็นร้อยละ 76
    ของสินทรัพย์รวม แบ่งเป็นเงินกู้ยืมระยะสั้นจำนวน 11,133 ล้านบาท
    (รวมส่วนของหุ้นกู้ที่ถึงกำหนดชำระภายในหนึ่งปีจำนวน 5,000 ล้านบาท)
    และเงินกู้ยืมระยะยาว เท่ากับ 11,506 ล้านบาท คิดเป็นสัดส่วนเท่ากับร้อยละ 49:51
    ทั้งนี้บริษัทได้มีการออกหุ้นกู้ไปแล้วมูลค่ารวมทั้งสิ้น 16,000 ล้านบาท
    และในอนาคตบริษัทจะมีการจัดหาแหล่งเงินกู้ยืมที่หลากหลายมากขึ้น
    ทั้งภายในและภายนอกประเทศ เพื่อให้มีต้นทุนของเงินที่เหมาะสมกับธุรกิจของบริษัท

    ส่วนของผู้ถือหุ้น

-   ส่วนของผู้ถือหุ้นมีมูลค่าเท่ากับ 5,629 ล้านบาท เมื่อเทียบกับสิ้นปี 2547 เท่ากับ 5,274
    ล้านบาท คิดเป็นอัตราการเติบโตร้อยละ 6.7 การเพิ่มขึ้นของส่วนของผู้ถือหุ้นเป็นผลมาจาก 3
    ส่วน คือ กำไรที่จัดสรรแล้ว กำไรสะสมที่ยังไม่จัดสรรและการเพิ่มทุน
    โดยการเพิ่มขึ้นของกำไรสะสมที่จัดสรรแล้ว โดยตั้งเป็นสำรองตามกฎหมายเป็นจำนวน 87
    ล้านบาท ณ สิ้นปี 2548 จาก 54 ล้านบาท ณ สิ้นปี 2547 คิดเป็นเพิ่มขึ้น 60.2%
    กำไรสะสมที่ยังไม่จัดสรรได้เพิ่มขึ้นจาก 794 ล้านบาทในปี 2547 เป็น 1,080 ล้านบาท
    หรือเพิ่มขึ้นร้อยละ 36 ในปี 2548 (ก่อนการจ่ายเงินปันผล) นอกจากนั้น เงินค่าหุ้นได้เพิ่มขึ้น
    32 ล้านบาท เนื่องจากมีการใช้สิทธิหุ้นสามัญจำนวน 3,461,749
    หุ้นที่อยู่ในโครงการจัดสรรหุ้นให้พนักงาน (Employee Stock Ownership Program -
    ESOP)

การวิเคราะห์อัตราส่วนทางการเงิน

-   บริษัทมีหนี้สินต่อส่วนของผู้ถือหุ้น (D/E) เพิ่มขึ้นเล็กน้อยจากปีที่แล้วโดย ณ สิ้นปี 2548 เท่ากับ
    4.26 เท่า เนื่องมีการออกหุ้นกู้ระยะยาวเพิ่มขึ้นในระหว่างปีนี้
    แต่บริษัทยังคงสภาพคล่องทางการเงินและคงความสามารถในการชำระหนี้คืนได้
    สำหรับอัตรากำไรขั้นต้น และอัตรากำไรสุทธิ ที่มีอัตราเท่ากับ 81.8% และ 11.1%
    ซึ่งลดลงจากปีที่ผ่านมาเนื่องจากผลของดอกเบี้ยจ่ายที่เพิ่มสูงขึ้นอย่างมากถึง 0.8%
    ทั้งนี้มีอัตราผลตอบแทนจากสินทรัพย์ (ROA) และมีอัตราผลตอบแทนจากส่วนของผู้ถือหุ้น (ROE)
    เท่ากับ 2.5% และ 12.0% ตามลำดับ

-   แม้ว่าบริษัทจะมีการออกผลิตภัณฑ์ที่มีความเสี่ยงสูงขึ้น แต่
    บริษัทก็ยังสามารถรักษาอัตราส่วนการสูญเสียหนี้สูญ (Credit Losses)
    ซึ่งประกอบด้วยยอดรวมของหนี้เสียทั้งจำนวน (Bad Debt and Write-Off) ไว้ได้ที่ร้อยละ
    2.5 ซึ่งเป็นอัตราเดียวกับปี 2547
    การควบคุมระดับอัตราส่วนการสูญเสียหนี้สูญไว้เช่นนี้ช่วยลดค่าใช้จ่ายของหนี้สูญและหนี้สงสัยจะสูญ
    ซึ่งมีผลทำให้รายได้โดยรวมสูงขึ้น

12.3 การวิเคราะห์ผลการดำเนินงานสำหรับแต่ละธุรกิจปี 2546-2548

เพื่อให้สามารถเปรียบเทียบความสามารถในการหารายได้จากแต่ละประเภทธุรกิจของบริษัทให้ชัดเจนขึ้น
บริษัทจึงนำผลดำเนินงานของแต่ละธุรกิจสำหรับปีสิ้นสุดวันที่ 31 ธันวาคม 2546 2547 และสำหรับปี
2548 มาเปรียบเทียบกันโดยสามารถแบ่งประเภทของรายได้ดังนี้

+--------------------+-------+-------+-------+-------+-------+-------+
| รายได้แยกตามกลุ่มธุรกิจ | สำหรับ |       | สำหรับ |       | สำหรับ |       |
|                    | ปีสิ้นสุด |       | ปีสิ้นสุด |       | ปีสิ้นสุด |       |
|                    |       |       |       |       |       |       |
|                    | วันที่   |       | วันที่   |       | วันที่   |       |
|                    | 31    |       | 31    |       | 31    |       |
|                    | ธ     |       | ธ     |       | ธ     |       |
|                    | ันวาคม |       | ันวาคม |       | ันวาคม |       |
|                    | 2546  |       | 2547  |       | 2548  |       |
+--------------------+-------+-------+-------+-------+-------+-------+
|                    | ล     | ร้อยละ | ล     | ร้อยละ | ล     | ร้อยละ |
|                    | ้านบาท |       | ้านบาท |       | ้านบาท |       |
+--------------------+-------+-------+-------+-------+-------+-------+
| 1.รา               | 2,4   | 92.5  | 3,0   | 73.9  | 4,0   | 69.3  |
| ยได้จากธุรกิจบัตรเครดิต | 12.92 |       | 50.17 |       | 76.62 |       |
+--------------------+-------+-------+-------+-------+-------+-------+
| 2.ราย              | 51.45 | 2.0   | 8     | 20.2  | 9     | 16.5  |
| ได้จากธุรกิจสินเชื่อบุคคล |       |       | 34.68 |       | 67.59 |       |
+--------------------+-------+-------+-------+-------+-------+-------+
| 3.รายได้จากธุร       | -     | -     | 61.18 | 1.5   | 5     | 9.5   |
| กิจสินเชื่อเจ้าของกิจการ |       |       |       |       | 58.78 |       |
+--------------------+-------+-------+-------+-------+-------+-------+
| 4.ร                | 10.43 | 0.4   | 15.23 | 0.4   | 20.31 | 0.3   |
| ายได้จากการบริหารงาน |       |       |       |       |       |       |
+--------------------+-------+-------+-------+-------+-------+-------+
| 5.รายได้อื่นๆ⁽¹⁾      | 1     | 5.1   | 1     | 4.0   | 2     | 4.4   |
|                    | 32.56 |       | 63.92 |       | 59.72 |       |
+--------------------+-------+-------+-------+-------+-------+-------+
| รวม                | 2,6   | 100.0 | 4,1   | 100.0 | 5,8   | 100.0 |
|                    | 07.36 |       | 25.18 |       | 83.02 |       |
+--------------------+-------+-------+-------+-------+-------+-------+

⁽ ¹⁾ รายได้อื่นๆ จะรวมรายได้จากหนี้สูญได้รับคืน รายได้ค่าธรรมเนียมอื่นๆ
และส่วนแบ่งกำไรจากเงินลงทุนตามวิธีส่วนได้เสีย

จะเห็นได้ว่า โครงสร้างรายได้ที่แยกตามลักษณะของแต่ละธุรกิจนี้
มีการเปลี่ยนแปลงอย่างชัดเจนในรอบ 3 ปีที่ผ่านมา จากปี 2546
บริษัทเริ่มขยายสายของผลิตภัณฑ์ในการดำเนินธุรกิจมากขึ้น โดยกระจายไปสู่ธุรกิจสินเชื่อบุคคล ในปี
2547 บริษัทได้มีสัดส่วนของโครงสร้างรายได้อยู่ที่ธุรกิจบัตรเครดิตร้อยละ 73.9
ขณะที่เพิ่มสัดส่วนของรายได้ในส่วนธุรกิจสินเชื่อบุคคลเป็นร้อยละ 20.2
และยังเพิ่มสายธุรกิจใหม่คือสินเชื่อเจ้าของกิจการที่มีสัดส่วนรายได้เป็นร้อยละ 1.5 สำหรับปี 2548
บริษัทมีโครงสร้างรายได้ในกลุ่มธุรกิจบัตรเครดิต สินเชื่อบุคคล
และสินเชื่อเจ้าของกิจการเป็นร้อยละ 69.3 ร้อยละ 16.5 และร้อยละ 9.5 ตามลำดับ
ทั้งนี้การปรับเปลี่ยนสัดส่วนโครงสร้างรายได้ก็เพื่อช่วยกระจายความเสี่ยงของลูกหนี้ประเภทต่างๆ
ไม่ให้กระจุกตัวอยู่ในธุรกิจใดธุรกิจหนึ่งเท่านั้น อันจะเป็นประโยชน์ต่อการดำเนินธุรกิจ
และเพิ่มความสามารถในการแข่งขัน ตลอดจนสร้างรายได้เพิ่มให้แก่บริษัทโดยรวม

-   ธุรกิจบัตรเครดิต

+--------------------+-------+-------+-------+-------+-------+-------+
| รายได้ธุรกิจบัตรเครดิต  | สำหรับ |       | สำหรับ |       | สำหรับ |       |
|                    | ปีสิ้นสุด |       | ปีสิ้นสุด |       | ปีสิ้นสุด |       |
|                    |       |       |       |       |       |       |
|                    | วันที่   |       | วันที่   |       | วันที่   |       |
|                    | 31    |       | 31    |       | 31    |       |
|                    | ธ     |       | ธ     |       | ธ     |       |
|                    | ันวาคม |       | ันวาคม |       | ันวาคม |       |
|                    | 2546  |       | 2547  |       | 2548  |       |
+--------------------+-------+-------+-------+-------+-------+-------+
|                    | ล     | ร้อยละ | ล     | ร้อยละ | ล     | ร้อยละ |
|                    | ้านบาท |       | ้านบาท |       | ้านบาท |       |
+--------------------+-------+-------+-------+-------+-------+-------+
| 1.รายได้ดอกเบี้ย      | 1,5   | 64.4  | 2,0   | 66.5  | 2,7   | 66.8  |
|                    | 54.06 |       | 26.98 |       | 24.68 |       |
+--------------------+-------+-------+-------+-------+-------+-------+
| - จากบัตรเครดิต ⁽¹⁾  | 1,4   | 58.8  | 1,9   | 62.3  | 2,6   | 63.9  |
|                    | 19.20 |       | 00.77 |       | 05.16 |       |
+--------------------+-------+-------+-------+-------+-------+-------+
| - จากธนวัฏบัตรเครดิต  | 1     | 5.6   | 1     | 4.1   | 1     | 2.9   |
|                    | 34.86 |       | 26.20 |       | 19.52 |       |
+--------------------+-------+-------+-------+-------+-------+-------+
| 2.รายได้ค่าธรรมเนียม  | 8     | 35.6  | 1,0   | 33.5  | 1,3   | 33.2  |
|                    | 58.85 |       | 23.20 |       | 51.94 |       |
+--------------------+-------+-------+-------+-------+-------+-------+
| -                  | 4     | 20.3  | 5     | 18.0  | 7     | 18.8  |
| จากด้านออกบัตรเครดิต  | 89.51 |       | 49.21 |       | 64.87 |       |
+--------------------+-------+-------+-------+-------+-------+-------+
| -                  | 3     | 15.3  | 4     | 15.5  | 5     | 14.4  |
| จาก                | 69.34 |       | 73.98 |       | 87.06 |       |
| ด้านร้านค้ารับบัตรเครดิต |       |       |       |       |       |       |
+--------------------+-------+-------+-------+-------+-------+-------+
| รวม                | 2,4   | 100.0 | 3,0   | 100.0 | 4,0   | 100.0 |
|                    | 12.92 |       | 50.17 |       | 76.62 |       |
+--------------------+-------+-------+-------+-------+-------+-------+

  ⁽¹⁾ รายได้ดอกเบี้ยของธุรกิจบัตรเครดิตรวมรายได้ค่าธรรมเนียมการใช้วงเงิน

รายได้จากธุรกิจบัตรเครดิตมาจาก 2 ส่วนหลักคือ รายได้ดอกเบี้ยและรายได้ค่าธรรมเนียม
ซึ่งคิดตามสัดส่วนรายได้จากดอกเบี้ยและค่าธรรมเนียมสำหรับปี 2548 แสดงตัวเลขประมาณร้อยละ
67:33 โดยดอกเบี้ยรับนั้นแยกเป็นรายได้ดอกเบี้ยรับจากบัตรเครดิตและธนวัฏบัตรเครดิต
ซึ่งตามโครงสร้างรายได้ดอกเบี้ยนั้นจะเพิ่มรายได้ดอกเบี้ยในส่วนของบัตรเครดิตให้มากขึ้น
และจะลดสัดส่วนของรายได้ดอกเบี้ยจากธนวัฏบัตรเครดิตลงตามนโยบายของบริษัทที่จะไม่ขยายการให้บริการธนวัฎบัตรเครดิตจึงทำให้จำนวนผู้ถือบัตรลดลง

1.  รายได้จากดอกเบี้ยบัตรเครดิต

รายได้ดอกเบี้ยรับด้านบัตรเครดิตที่เพิ่มขึ้นอย่างต่อเนื่องจากจำนวนบัตรที่เพิ่มขึ้น
จากตารางแสดงถึงจำนวนฐานบัตรเครดิตของบริษัทที่มีอัตราการขยายตัวสำหรับปี 2546 และปี
2547 เท่ากับร้อยละ 31.3 และ 29.7 ตามลำดับ ในปี 2547
ธนาคารแห่งประเทศไทยได้ออกประกาศกำหนดคุณสมบัติของผู้ถือบัตรเครดิตโดยกำหนดระดับรายได้ผู้ถือบัตรไว้ที่
15,000 บาทต่อเดือน ทำให้อัตราการเติบโตเพิ่มขึ้นในลักษณะที่ลดลง
บริษัทจึงให้ความสำคัญเรื่องการเพิ่มปริมาณการใช้จ่ายผ่านบัตรอีกด้านหนึ่งด้วย
รวมถึงการดำเนินกิจกรรมทางการตลาดในเชิงรุก
ตลอดจนการแยกบัตรเป็นลักษณะเฉพาะเจาะจงตามไลฟ์สไตล์ของกลุ่มเป้าหมาย มีผลให้ ณ วันที่ 31
ธันวาคม 2548 บริษัทมีจำนวนบัตรทั้งสิ้น 1,205,316 บัตร เพิ่มขึ้นร้อยละ 18.4 จากสิ้นปี 2547
ซึ่งบริษัทมีจำนวนบัตรทั้งสิ้น 1,018,204 บัตร และมีการใช้จ่ายผ่านบัตรเครดิตรวมสำหรับปี 2548
เป็นจำนวน 51,629 ล้านบาท ซึ่งเพิ่มขึ้นจากการใช้จ่ายผ่านบัตรเครดิตในปีก่อนที่เท่ากับ 40,744
ล้านบาท หรือคิดเป็นอัตราการเติบโตร้อยละ 26.7

  --------------------------- --------------- --------------- ---------------
                              สำหรับปีสิ้นสุดวันที่   สำหรับปีสิ้นสุดวันที่   สำหรับปีสิ้นสุดวันที่
                              31 ธันวาคม 2546  31 ธันวาคม 2547  31 ธันวาคม 2548

  จำนวนบัตรเครดิต               785,107         1,018,204       1,205,316

  อัตราการขยายตัว (% ต่อปี)       31.3%           29.7%           18.4%

  ลูกหนี้บัตรเครดิตสุทธิ (ล้านบาท)    11,304          15,319          19,494

  อัตราการเติบโต (% ต่อปี)        56.3%           35.5%           27.3%

  การใช้จ่ายผ่านบัตรเครดิตรวม⁽¹⁾   33,348          40,744          51,629
  (ล้านบาท)                                                    

  อัตราการเติบโต (% ต่อปี)        66.77%          22.2%           26.7%
  --------------------------- --------------- --------------- ---------------

⁽¹⁾ การใช้จ่ายผ่านบัตรเครดิตชำระค่าสินค้าและบริการ รวมการเบิกเงินสดล่วงหน้า

2.  รายได้ดอกเบี้ยจากด้านธนวัฏบัตรเครดิต

  ------------------------------------- --------------- --------------- ---------------
                                        สำหรับปีสิ้นสุดวันที่   สำหรับปีสิ้นสุดวันที่   สำหรับปีสิ้นสุดวันที่
                                        31 ธันวาคม 2546  31 ธันวาคม 2547  31 ธันวาคม 2548

  จำนวนผู้ถือบัตรที่มีวงเงินสินเชื่อธนวัฏบัตรเครดิต   29,479          27,007          24,539

  อัตราการเติบโต (% ต่อปี)                  (4.6%)          (8.4%)          (9.1%)

  ลูกหนี้ธนวัฏบัตรเครดิตสุทธิ (ล้านบาท)          825             770             707

  อัตราการเติบโต (% ต่อปี)                  (12.5%)         (6.6%)          (8.1%)

  รายได้ดอกเบี้ยรับ (ล้านบาท)                135             126             120

  อัตราการเติบโต (% ต่อปี)                  9.8%            (6.4%)          (5.3%)
  ------------------------------------- --------------- --------------- ---------------

รายได้และลูกหนี้จากธุรกิจสินเชื่อธนวัฎบัตรเครดิตมีแนวโน้มลดลงจากจำนวนผู้ถือบัตรที่มีแนวโน้มลดลงอย่างต่อเนื่องตามนโยบายของบริษัทที่จะชะลอการให้บริการสินเชื่อธนวัฎบัตรเครดิต
และให้ความสำคัญในด้านบัตรเครดิตที่เป็นลักษณะของลูกค้าเฉพาะกลุ่มมากขึ้น

3.  รายได้ค่าธรรมเนียมด้านออกบัตรเครดิต

รายได้ค่าธรรมเนียมรวมของธุรกิจบัตรเครดิตที่มาจากทั้งรายได้ด้านออกบัตรเครดิตและด้านรับบัตรเครดิตยังคงมีแนวโน้มเพิ่มขึ้นอย่างต่อเนื่อง
โดยรายได้ค่าธรรมเนียมด้านออกบัตรเครดิตนั้นเกิดจากการที่บริษัทได้รับจากการทำรายการต่างๆ
ในฐานะผู้ออกบัตรที่เรียกว่า Interchange Fee
ซึ่งจะได้รับค่าธรรมเนียมคิดเป็นร้อยละของการใช้จ่ายผ่านบัตรเครดิต
เมื่อผู้ถือบัตรของบริษัทได้นำบัตรไปชำระค่าสินค้าและบริการ รวมถึงค่าธรรมเนียมอื่นๆ ได้แก่
ค่าธรรมเนียมในการใช้บริการเบิกเงินสดล่วงหน้า เป็นต้น สำหรับปี 2546 และปี 2547 และปี
2548 บริษัทมีรายได้จากค่าธรรมเนียมด้านออกบัตรเครดิต จำนวน 490 ล้านบาท 549 ล้านบาท
และ 765 ล้านบาท ตามลำดับ

4.  รายได้ค่าธรรมเนียมด้านร้านค้ารับบัตรเครดิต

+---------------------------+-------------+-------------+-------------+
|                           | สำ          | สำ          | สำ          |
|                           | หรับปีสิ้นสุดวันที่ | หรับปีสิ้นสุดวันที่ | หรับปีสิ้นสุดวันที่ |
|                           | 31 ธันวาคม   | 31 ธันวาคม   | 31 ธันวาคม   |
|                           | 2546        | 2547        | 2548        |
+---------------------------+-------------+-------------+-------------+
| จำนวนร้านค้า KTC รวม⁽¹⁾     | 6,811       | 9,911       | 12,172      |
| (ร้านค้า)                   |             |             |             |
+---------------------------+-------------+-------------+-------------+
| อัตราการเติบโต (% ต่อปี)      | 35.5%       | 45.5%       | 22.8%       |
+---------------------------+-------------+-------------+-------------+
| ปริมาณการซื้อสินค้าและบริการ    | 19,009      | 25,863      | 35,233      |
|                           |             |             |             |
| ผ่านร้านค้าของบริษัทรวม⁽²⁾     |             |             |             |
| (ล้านบาท)                  |             |             |             |
+---------------------------+-------------+-------------+-------------+
| อัตราการเติบโต (% ต่อปี)      | 35.8%       | 36.1%       | 36.2%       |
+---------------------------+-------------+-------------+-------------+
| ปริมาณการซื้อสินค้าและบริการ    | 3.3         | 3.2         | 3.2         |
|                           |             |             |             |
| ผ่านร้านค้ารวมเฉลี่ย (ล้านบาท)  |             |             |             |
+---------------------------+-------------+-------------+-------------+
| อัตราการเติบโต (% ต่อปี)      | 41.3%       | (4.0%)      | (0.9%)      |
+---------------------------+-------------+-------------+-------------+
| รา                        | 369         | 474         | 587         |
| ยได้จากธุรกิจร้านค้ารับบัตรเครดิต |             |             |             |
| (ล้านบาท)                  |             |             |             |
+---------------------------+-------------+-------------+-------------+
| อัตราการเติบโต (% ต่อปี)      | 13.9%       | 28.3%       | 23.9%       |
+---------------------------+-------------+-------------+-------------+

  ⁽¹⁾ เป็นจำนวนร้านค้าไม่รวม Cash Advance Outlet ณ.วันสิ้นงวด

  ⁽²⁾ เป็นปริมาณการซื้อสินค้าและบริการผ่านร้านค้าของบริษัท
  โดยไม่รวมการเบิกถอนเงินสดล่วงหน้า

รายได้จากธุรกิจร้านค้ารับบัตรเครดิต เป็นรายได้ที่เกิดจากค่าธรรมเนียมในการให้บริการร้านค้า
ได้แก่ ค่าธรรมเนียมส่วนลดและค่าธรรมเนียมบริการในการเช่าเครื่อง EDC เป็นต้น
จะเห็นว่ารายได้นี้เพิ่มขึ้นตามจำนวนร้านค้า และปริมาณการซื้อขายผ่านร้านค้าของบริษัทที่เพิ่มขึ้น
ทั้งนี้จำนวนร้านค้าของบริษัทได้เพิ่มจำนวนขึ้นจาก 6,811 ร้านค้าในปี 2546 เป็น 9,911
ร้านค้าในปี 2547 และ 12,172 ร้านค้า ณ วันที่ 31 ธันวาคม 2548
อีกทั้งปริมาณการซื้อสินค้าและบริการผ่านร้านค้ารวมยังคงเพิ่มขึ้นอย่างต่อเนื่องนับตั้งแต่ปี
2546-2548 โดยปริมาณซื้อสินค้าและบริการผ่านร้านค้าสำหรับปีสิ้นสุดวันที่ 31 ธันวาคม 2547 และ
2548 มีจำนวน 25,863 และ 35,233 ล้านบาท ตามลำดับ

-   ธุรกิจสินเชื่อบุคคล

    ธุรกิจสินเชื่อบุคคลของบริษัทได้เปิดดำเนินการอย่างเป็นทางการในเดือนตุลาคม 2546
    โดยมียอดลูกหนี้สินเชื่อบุคคลสุทธิในปี 2546 ปี 2547 และ ปี 2548 จำนวน 1,075 ล้านบาท
    3,452 ล้านบาท และ 3,705 ล้านบาทตามลำดับ
    บริษัทมีรายได้ดอกเบี้ยจากธุรกิจสินเชื่อบุคคลในปี 2546 และปี 2547 จำนวน 15 ล้านบาท
    และ 667 ล้านบาท ตามลำดับ อัตราการเติบโตในปี 2547
    ส่วนหนึ่งเกิดจากการดำเนินงานเต็มปีของสินเชื่อประเภทนี้และส่วนหนึ่งเกิดจากการตอบรับจากลูกค้าสำหรับสินเชื่ออเนกประสงค์ที่เป็นการกู้ยืมแบบไม่ต้องมีหลักทรัพย์ค้ำประกัน
    ถึงแม้ว่าในปี 2548
    ธนาคารแห่งประเทศไทยได้ออกประกาศกำหนดเกณฑ์การให้สินเชื่อบุคคลและกำหนดเพดานอัตราดอกเบี้ย
    ทำให้การเติบโตของอุตสาหกรรมนี้ชะลอตัวลง อย่างไรก็ดี
    ปัจจัยดังกล่าวไม่มีผลอย่างเป็นสาระสำคัญต่อบริษัท
    การที่บริษัทมีรายได้ดอกเบี้ยรับจากธุรกิจสินเชื่อบุคคลเพิ่มขึ้นจาก 667 ล้านบาทสำหรับปี 2547
    เป็น 846 ล้านบาทสำหรับงวดเดียวกันปีนี้
    เนื่องจากบริษัทให้บริการด้านสินเชื่อบุคคลที่หลากหลายและเสนอเงื่อนไขพิเศษที่ตอบสนองความต้องการของลูกค้าอย่างต่อเนื่อง
    ในขณะเดียวกันบริษัทก็ได้ให้ความสำคัญต่อคุณภาพของลูกหนี้โดยการใช้ความระมัดระวังในการปล่อยสินเชื่อให้แก่ลูกหนี้ด้วยเช่นกัน

+---------------------------+-------------+-------------+-------------+
|                           | สำ          | สำ          | สำ          |
|                           | หรับปีสิ้นสุดวันที่ | หรับปีสิ้นสุดวันที่ | หรับปีสิ้นสุดวันที่ |
|                           | 31 ธันวาคม   | 31 ธันวาคม   | 31 ธันวาคม   |
|                           | 2546⁽¹⁾     | 2547        | 2548        |
+---------------------------+-------------+-------------+-------------+
| ลูกหนี้ธุรกิจสินเชื่อบุคคลสุทธิ      | 1,075       | 3,452       | 3,705       |
| (ล้านบาท)                  |             |             |             |
+---------------------------+-------------+-------------+-------------+
| อัตราการเติบโต (% ต่อปี)      | -           | 221.2%      | 7.3%        |
+---------------------------+-------------+-------------+-------------+
| รายได้ดอกเบี้ยรับ (ล้านบาท)    | 15          | 667         | 846         |
| ⁽²⁾                       |             |             |             |
+---------------------------+-------------+-------------+-------------+
| อัตราการเติบโต (% ต่อปี)      | -           | 4,419.4%    | 26.8%       |
+---------------------------+-------------+-------------+-------------+

⁽¹⁾ เริ่มดำเนินธุรกิจเดือนตุลาคม 2546

  ⁽²⁾ รายได้ดอกเบี้ยของธุรกิจสินเชื่อบุคคลรวมรายได้ค่าธรรมเนียมการใช้วงเงิน

-   ธุรกิจสินเชื่อเจ้าของกิจการ

    บริษัทได้เริ่มเปิดดำเนินการธุรกิจสินเชื่อเจ้าของกิจการอย่างเป็นทางการในเดือนกันยายน
    2547 ทำให้สัดส่วนโครงสร้างรายได้ของสินเชื่อเจ้าของกิจการคิดเป็นเพียงร้อยละ 1
    ของรายได้รวม อย่างไรก็ตามรายได้จากธุรกิจประเภทนี้มีการเติบโตอย่างมากทั้งจำนวนบัญชี
    ยอดลูกหนี้สุทธิและยอดรายได้
    โดยมียอดลูกหนี้สินเชื่อเจ้าของกิจการสุทธิและรายได้ดอกเบี้ยรับสำหรับปี 2548 จำนวน
    3,975 ล้านบาท และ 530 ล้านบาทตามลำดับ
    ซึ่งเกิดจากสินเชื่อประเภทนี้เป็นทางเลือกใหม่ในการเข้าถึงแหล่งเงินทุนแก่เจ้าของกิจการที่ต้องการเงินทุนหมุนเวียนเพิ่มเติม

+---------------------------+-------------+-------------+-------------+
|                           | สำ          | สำ          | สำ          |
|                           | หรับปีสิ้นสุดวันที่ | หรับปีสิ้นสุดวันที่ | หรับปีสิ้นสุดวันที่ |
|                           | 31 ธันวาคม   | 31 ธันวาคม   | 31 ธันวาคม   |
|                           | 2546        | 2547        | 2548        |
+---------------------------+-------------+-------------+-------------+
| ลูกหนี้ธุรกิจสินเชื่อกิจการสุทธิ     |             | 1,868       | 3,975       |
| (ล้านบาท)                  |             |             |             |
+---------------------------+-------------+-------------+-------------+
| อัตราการเติบโต (% ต่อปี)      |             | -           | 112.8%      |
+---------------------------+-------------+-------------+-------------+
| รายได้ดอกเบี้ยรับ (ล้านบาท)    |             | 50          | 530         |
| ⁽¹⁾                       |             |             |             |
+---------------------------+-------------+-------------+-------------+
| อัตราการเติบโต (% ต่อปี)      |             | -           | 969.0%      |
+---------------------------+-------------+-------------+-------------+

  ⁽¹⁾ รายได้ดอกเบี้ยของธุรกิจสินเชื่อเจ้าของกิจการรวมรายได้ค่าธรรมเนียมการใช้วงเงิน

-   ธุรกิจการบริการบัตร

    รายได้จากการบริการธุรกิจบัตรสำหรับบัตรเดบิต (VISA ELECTRON)
    ที่บริษัทได้รับการว่าจ้างจากธนาคารกรุงไทย
    โดยบริษัทจะให้บริการงานบริหารธุรกิจบัตรเครดิตอื่นของธนาคารกรุงไทย โดยตั้งแต่วันที่ 1
    กรกฎาคม 2548 เป็นต้นไป ธนาคารกรุงไทยจะเป็นผู้ดูแลงานด้านการตลาด
    การโฆษณาประชาสัมพันธ์ การผลิตและการออกบัตร โดยบริษัทจะให้บริการด้านการชำระราคา
    (Settlement)
    การเรียกเก็บระหว่างธนาคารในกรณีที่มีการปฏิเสธการชำระรายการค่าใช้จ่าย
    การควบคุมการกระทำทุจริตและการติดตามหนี้บางส่วน
    การแลกและจัดส่งของรางวัลถึงมือลูกค้า

    นอกจากนี้บริษัทได้รับจ้างบริหาร Call Center ให้กับธนาคารกรุงไทย
    ซึ่งเป็นไปตามข้อตกลงภายใต้สัญญาว่าจ้างบริหารธุรกิจบัตรเครดิต สัญญานี้มีระยะเวลา 15 ปี
    นับจากวันที่ 16 ธันวาคม 2547 ภายใต้เงื่อนไขของสัญญา
    บริษัทได้กำหนดค่าธรรมเนียมบริหาร โดยคิดเป็นจำนวนเงินในอัตราที่แตกต่างกัน
    ตามปริมาณการทำรายการ คู่สัญญาจะมีการสอบทานค่าบริหารงานทุกปี
    ถ้ามีการเปลี่ยนแปลงในค่าบริการดังกล่าวจะต้องแจ้งเป็นลายลักษณ์อักษร

    รายได้ค่าธรรมเนียมจากการบริหารงานมีลักษณะการรับรู้รายได้ตามปริมาณงาน
    ดังนั้นการรับรู้จึงแตกต่างกันในแต่ละปี มีจำนวน 17 ล้านบาทในปี 2545 ลดลงเป็น 11
    ล้านบาทในปี 2546 และเพิ่มขึ้นเป็น 15 ล้านบาทในปี 2547 และ 20
    ล้านบาทสำหรับปีสิ้นสุดวันที่ 31 ธันวาคม 2548

-   ธุรกิจที่เกี่ยวกับระบบการชำระเงิน

    รายได้จากธุรกิจที่เกี่ยวเนื่องกับระบบการชำระเงินจะอยู่ในรูปแบบของค่าธรรมเนียมต่างๆ
    เช่น ค่าธรรมเนียมในการออกบัตร ค่าธรรมเนียมส่วนลดจากร้านค้า เป็นต้น
    ซึ่งบริษัทได้เปิดให้บริการธุรกิจด้านระบบการชำระเงินในเดือนธันวาคม 2547 ที่ผ่านมา
    โดยเริ่มจากบัตร Fleet Card ที่ร่วมมือกับบริษัท ปตท. จำกัด (มหาชน) และบริษัท
    บางจากปิโตรเลียม จำกัด (มหาชน)